Ingatkan Mengandung Tapi Sebenarnya Ada Cyst!

Setiap wanita yang
telah berkahwin pasti tak sabar menantikan berita kehamilan. Tapi
sebaliknya yang terjadi. Ingatkan dirinya mengandung tapi sebenarnya
ada sesuatu di kilang telur/ovari wanita ini yang dipanggil cyst.
Allahu, waktu itu dia merasakan kehidupannya gelap seketika saat
mengetahui yang berkemungkinan rahimnya bakal dibuang jika cyst mula
merebak. Tapi wanita ini tetap tabah menerima ketentuan.
Semoga perkongsian wanita tabah ini dapat membuka mata mama semua betapa pentingnya mengambil tahu tentang tanda-tanda cyst dan mengamalkan pemakanan yang sihat.

I WASN’T PREGNANT, I HAD CYST
Panjang
masa yang di ambil untuk membuat perkongsian ni. Di sini, ada kisah
berserta nasihat yang ingin diberikan berdasarkan sedikit pengalaman
yang pernah dilalui.

Januari
2016,
Alhamdulillah saya menjadi seorang isteri kepada imam bernama Azrul
Aziz. 2 tahun pertama kami merancang untuk tidak lagi menimang zuriat
atas faktor kami pelajar, untuk mengukuhkan ikatan pernikahan yang
baru dibina dan juga untuk menstabilkan ekonomi dan sahsiah kami
sebelum bergelar ibu bapa.
Menuju ke akhir tahun ke-2 perkahwinan, kami memutuskan untuk menimang cahaya mata, menjemput zuriat dalam keluarga kecil kami jika itu yang terbaik menurut aturanNya. Bermula dari sini, satu lembaran kisah hidup Dia bentangkan di hadapan kami.
Haid tak teratur, mengalami heartburn
Lebih
kurang Julai 2017,
kami teruji dengan keadaan saya yang mengalami haid tidak teratur.
Oleh kerana secara lumrahnya haid saya teratur bermula dari kali
pertama, ianya mendatangkan kegusaran. Ditambah dengan kesukaran
untuk mengira waktu haid dan istihadah berdasarkan waktu haid yang
sangat panjang, kami mula merujuk hal ini kepada pakar perubatan.
Temujanji demi temujanji serta menjalani ultrasound, semuanya
kelihatan normal, barangkali perubahan hormon yang temporary
disebabkan stress atau faktor yang lainnya.
Januari 2018, saya mula mengalami heartburn yang boleh dikatakan teruk. Terkadang rasa seolah-olah tidak boleh bernafas dan dalam keadaan seperti itu, saya amat sukar untuk makan. Di samping itu, dalam tidak sedar berat badan
bertambah
di luar jangkaan, walaupun amount and pattern diet saya tetap sama
seperti sebelumnya.
Setiap Ujian Keputusan Negative
Suami, keluarga dan rakan-rakan tertanya-tanya adakah saya mengandung? Saya akui kerana persoalan itu dan ditambah dengan haid yang masih tidak teratur, saya kerap menjalani ujian air kecing untuk mengesahkan samada saya mengandung atau tidak. Dan terbukti, setiap ujian yang dijalani memberikan keputusan negative.
Jun 2018, saya semakin mudah merasa kenyang setiap kali makan, dan saya juga semakin kerap mengunjungi tandas untuk membuang air dan perubahan itu disedari suami. Oleh kerana haid yang terus tidak teratur, kami meneruskan rawatan dengan merujuk pakar sakit puan di Kelantan. Disebabkan kekangan masa dan urusan pengajian, temujanji saya terpaksa ditangguh 2-3 kali.

Ada
sesuatu di kilang/ovari
19
Julai 2018,
ketika ini saya dan suami sedang menjalani latihan perindustrian
(praktikal) dan hari ini saya mengunjungi doktor pakar sakit puan
ditemani ummi saya, Hapizah Soekis. Konsultasi dengan doktor berjalan
lancar sehinggalah saya menjalani ultrasound sekali lagi. Dengan riak
wajah yang terkejut, doktor pakar berbincang bersama doktor pelatih
(barangkali) serta jururawat yang ada bersama beliau.
Dengan nada yang kedengaran berhati-hati, doktor mengatakan bahawa ada sesuatu di ‘kilang telur’/ovari saya. Dengan tenang saya terus mendengar penjelasan beliau. Beliau mengambil masa yang agak lama memeriksa ovari di kiri dan kanan sambil berbincang kemungkinan situasi yang saya hadapi. Dengan sedikit ilmu medical terms dan English, saya dapat meneka kemungkinan keadaan saya. Mood yang mesra, damai dan tenang di dalam kamar itu tadi tiba-tiba berubah.

Antara
dialog yg berlaku ketika itu antara saya dan doktor tersebut:
Doktor: Ada ketulan ye di kilang telur awak, ovari. Nampak macam ada kat dua-dua belah tapi banyak di bahagian kanan. Nampak macam ketulan-ketulan kecil yang banyak. Awak takde rasa sakit ke kat bhgian abdomen, perut awak ni?
 Saya: Ada doktor, kadang kuat jugak tapi saya rasa bearable, masih boleh tahan.
 Doktor: Lama dah start rasa sakit?

Saya:
Lebih kurang akhir tahun lepas atau awal tahun ni doktor.
 Doktor: Awak ada ambik ubat putih atau kurus ke?
 Saya: Tak pernah doktor.. sy tak makan benda-benda mcm tu..
 Doktor: Dalam family, ada yg kena knser ke?
 Saya: Ada doktor, makcik saya.
 Doktor: Belah mak atau ayah?
 Saya: Belah mak.
 Dialog itu berakhir di situ buat sementara.

Ovarian
Cancer
Ketika itu terbayang wajah arwh ibu sedara saya yang baru mennggal tahun lepas. Saya sifatkan beliau sebagai salah seorang cncer-fighter yang bertarung dengan breast cncer hampir 8-9 tahun kalau tak silap saya. Wanita hebat yang diuji, namun saya tak merasakan bahawa saya akan menjadi sesabar dan setabah beliau jika diuji sedemikian.
Doktor mula kelihatan ‘kalut’ memberi arahan itu dan ini kepada jururawat serta beliau mengisi 3-4 borang di hadapan saya. Drah saya diambil sebanyak 6 botol darah. Kembali bertemu doktor, doktor menerangkan yang penyisatan untuk mengetahui keadaan sebenar saya perlu dilakukan melaui CT Scan, dan diagnos hari itu belum dipastikan dan hanyalah kemungkinan. Surat rujukan untuk menjalani CT Scan diberikan, tertulis di bahagian bawah surat tersebut adalah: Possible diagnose: ovarian cancer

Menjadi insan yang diuji…
Selepas pertemuan hari itu, tarikh temujanji dimaklumkan pada suami, ummi dan keluarga namun diagnose hari itu dan matlamat temujanji seterusnya tidak dimaklumkan. Hampir 2-3 hari ianya disimpan sebagai rahsia. Memandang suami, keluarga terutama ummi ayah terasa begitu asing kerana memikirkan kemungkinan yang berlaku.

Akhirnya
ummi dimaklumkan terlebih dahulu dan kemudian suami. Dengan matlamat
untuk menjadi lebih peka menjaga pemakanan, ibu mertua mengetahui hal
tersebut dan tangisan di pipinya membuatkan air mata saya yang
bergenang di kelopak mata juga tidak dapat dibendung. Tangisan saya
seka dan senyuman diukirkan. Suami mula resah, merujuk ke sana dan ke
mari, bertanyakan kemungkinan yang akan berlaku kepada saya.
 “Alhamdulillah.. terima kasih Ya Allah kerana memilihku menjadi insan yang diuji”  – Itu suara hati yang saya pegang sejak menerima berita tersebut.

Rahim
terpaksa dibuang
13 Ogos 2018, CT Scan dijalankan. 29 Ogos 2018, temujanji dengan doktor pakar sakit puan untuk mengetahui keputusan CT Scan. Kemungkinan saya mengalami kanser ovari ada,namun ianya hanya dapat dibuktikan apabila sampel ketumbuhan di ovari saya dikeluarkan dan diuji. Tarikh pembedahan ditetapkan dan keputusan yang dicapai adalah untuk mebuang ketumbuhan yang ada serta membuang ovari kanan saya. Dengan penjelasan bahawa peluang saya untuk mengandung tetap ada memandangkan masih ada ovari kiri, suami menerima keputusan tersebut.
1
Oktober 2018,
kami mengambil cuti selama seminggu untuk urusan pembedahan dan hari
ini saya dimasukkan ke dalam wad untuk tujuan pembedahan keesokan
harinya, dan ditemani kakak tercinta Ummu Husna Derahman.
Petang itu, sekali lagi ultrasound di jalankan, saya dimaklumkan tentang doktor-doktor yang akan menyertai pembedahan saya. Saya mengisi borang kebenaran untuk dibius penuh serta saya diterangkan tentang proses pembedahan esok hari.
Berdasarkan pemerhatian melalui ultrasound serta dibantu oleh imej dari CT Scan, doktor seolah-olah merasakan keadaan saya lebih teruk dari yang sebelumnya. Dan doktor juga telah memaklumkan berkemungkinan kedua-dua ovari akan dibuang. Sekiranya telah merebak ke bahagian rahim, doktor terpaksa membuang rahim sekali. Dan doktor meminta persetujuan.

Hati
dan lidah berat menuturkan kata
Keadaan wad terasa sunyi, dalam keadaan terkesima saya mengiyakan dan doktor membenarkan saya kembali ke katil selepas memaklumkan bahawa saya perlu menandatangi surat persetujuan untuk menjalani pembedahan dan dibius penuh.
Dengan fikiran kosong, saya disapa kakak dan saya bertindak biasa. Saya kemudian berwuduk dan solat Asar. Sujud kali itu terasa lama, tangisan dalam diam mencurah di dada sejadah. Doa terasa sukar dilafaz. Ketika itu, terasa seolah-olah hamba yang sangat dhaif dan hina di hadapanNya, hamba yang sedang memahami aturanNya dan dalam keadan bertawakal terus mensyukuri nikmat ujian itu.
Memandangkan saya hanya ditemani ummi, ayah Derahman Yusoff dan kakak semasa urusan kemasukan wad, petang itu suami datang seawal waktu melawat bermula. Saya menyambut dengan senyuman namun hati yang gundah. Selepas usikan dan jenaka antara saya, suami dan kakak, suami duduk di hadapan saya dan memandang tepat wajah saya, seolah membaca riak wajah saya untuk berkomunikasi dengannya.
Dengan hati dan lidah yang berat menuturkan kata, saya menceritakan apa yang saya lakukan tadi. Menyampaikan maklumat untuk pembedahan esok kemudian mengkhabarkan kemungkinan yang bakal kami hadapi esok. Saya ingin dia menjadi yang pertama dimaklumkan, kakak ditepi mendengar dengan tenang.

“sayang
mungkin tak mampu beri b anak..”
Wajah suami kekal tenang namun tangisan saya tak dpt dibendung. Hakikatnya saya tak mampu untuk menzahirkan kata, tapi saya memujuk hati. Dia menenangkan saya bahawa itu hanya kemungkinan dan bukan kepastian. Saya memaklumkan bahawa dia akan membuat keputusan tersebut esok jika diperlukan.
Air mata saya terus mengalir laju, memandang wajah suami dengan bayangan “sayang mungkin tak mampu beri b anak..”, ianya terasa begitu pahit dan pedih. Terlintas di hati, andai benar itu takdir yang bakal tersurat, saya berazam untuk minta dilepaskan kelak agar suami mampu memilik isteri yang dapat memberinya zuriat. Suami menemani hingga ke habis waktu melawat dan pulang dengan riak wajah yang tenang dan menasihati untuk saya terus bertilawah untuk menenangkan hati.
Malam itu, mesej dari teman-teman bertanyakan khabar dan mendoakan tidak putus tiba. Abang Muhd Mustafa Siba’ei dan adik Ammar Irfaan yang kejauhan membuat video call serta menghantar pesanan bahawa mereka sentiasa bersama walau berjauhan. Sokongan moral dari kakak ipar Ira Faziera juga diterima menerusi telefon pintar saya. Tidak di duga, pesanan ringkas dari kakak ipar Azliza Aziz Liza dan adik ipar Wawa Aziz II menambah hiba dan mengudang tangisan yg terhenti.
 “Utamakan diri adik sebelum fikirkan tentang org lain.. kami sekeluarga menerima apa-apa keputusan seadanya.. Zuhdi dan Zuhaira sayang cik Ummu..”
 “I know you’re strong kak Ummu… we all love you and I love you too, my sister..”
 Begitulah ringkasan dari mesej mereka yang panjang. Malam itu terus berlalu.

Memilih
apa yg terbaik untuk kesihatan saya
2 Oktober 2018– Hari pembedahan. Seusai solat subuh, suami, ummi ayah, abang Mohd Amir Hadi Derahman sudah sampai ke wad dan bersama ketika itu adalah kakak ipar Hawadah Shafii yang setia menemani dari semalam. Kemudian kakak dan abg ipar Najahuddin Fuad Yusoff turut hadir, mengambil cuti belah pagi untuk menemani sepanjang pembedahan. Pembedahan saya adalah yang pertama dan dijadualkan pada pukul 8 pagi.
Suami datang dan duduk bersama di atas katil. Dia menyusun atur. Kemudian dia bersuara, memaklumkan bahawa dia telah berbincang dan befikir, apa jua keputusan yang perlu diberikan hari ini, dia akan memilih apa yg terbaik untuk  kesihatan saya. Andai menghilangkan peluang untuk kami mendapat zuriat sendiri itu yang terbaik untuk saya, maka dia kan memilih keputusan itu.

Hanya
cyst yang dikeluarkan
Di akhir kata, dia berkata sambil bercanda, “kita boleh dapatkan anak angkat.. ma dan semua kat rumah pun bersetuju dan menyokong pendirian b”, sekali lagi air mata saya mengalir, terharu dengan layanan dan sokongan dari suami dan keluarga beliau. Pukul 8 pagi, saya dibawa ke dewan bedah diiringi anak-anak buah dan keluarga memberikan sokongan.
Ayah bersuara dalam ruangan sebelum ke bilik bedah, “Ayah tahu Syera anak ayah yang kuat..”, sebak di dada di tahan, flying kisses dari ummi, dan ciuman di dahi diterima dari ayah dan suami. Ahli keluarga yang lain menunggu di luar.
Alhamdulillah, pembedahan hanya mengambil masa lebih kurang 20-30 minit dan kira-kira 2 jam kemudian, saya dibawa keluar dari dewan bedah menuju ke wad. Saat terjaga saya sempat merasa perubahan di bahgaian abdomen di mana perut saya menjadi begitu kempis. Sempat berbicara dengan doktor walau saya dalam keadaan lemah, beliau memaklumkan hanya cyst yang dikeluarkan serta ovari saya pun tidak dibuang bersama kecuali sedikit sahaja yang bersambung dengan cyst. Berbanding dengan teori awal bahawa cyst saya merupakan ketulan-ketulan kecil, hakikatnya ianya merupakan satu kantung yang sangat besar bersaiz 30cm X 30cm dan dipenuhi cecair yang akan dikenalpasti kemudian.

Mendengar penjelasan dari doktor dan menerusi gambar yang sempat di ambil suami ketika dipanggil seusai cyst tersebut berjaya di keluarkan, alhamdulillah, kelihatan kelegaan dan kegembiraan di raut wajah suami. Allah menguji dengan kami dengan sangkaan yang kami tidak akan dapat menimang cahaya mata sendiri, namun Allah hakikatnya seakan mencuit hati kami untuk mensyukuri kebenaran yang rahim saya bahkan kedua-dua ovari saya dalam keadaan baik. 5 hari kemudian saya dapat pulang ke rumah dan meneruskan recovery phase di rumah. Saya mengambil cuti pengajian untuk satu semester untuk tujuan fokus pada pemulihan.
Pelbagai pengajaran yang saya dapat perolehi dan simpulkan dari sebahagian kisah hidup saya ini. Saya bila mengetahui tentang keadaan saya sebelum ini, saya menjadi lebih peka dan belajar tentang mereka-mereka yg diuji dgn cyst ini. Sedikit kesimpulannya adalah:
Antara punca/faktor yg menyumbang kepada cyst:

1.
Wanita yg memiliki berat badan berlebihan atau obes berkecenderungan
untuk menghidap polycystic ovarian syndrome (PCO’s) dimana terdapat
banyak cyst kecil pada ovarinya – menghalang telur keluar dari
kilang ovari lazimnya menyebabkan sukar hamil.

2.
Wanita dlm era reproduktif di mana ovarinya berfungsi dengan baik
juga merupakan golongan berisiko.

3.
Wanita pada era sebelum menopaus – jika terdapat cyst, besar
kemungkinan mengidap kanser itu tinggi.

4.
Pengmbilan pil atau serbuk kolagen – or probably mudah difahami
produk nak putih atau kurus.
 5. Pemakanan – haiwan yg disuntik hormon nak besar so on or suntikan hormon dlm binatang ternakan utk elak penyakit.

6.
Stress dan tekanan perasaan.

7.
Ketidakseimbangan hormon estrogen dan progestron dlm tubuh badan.

8.
Lebihan hormon Xenostogen dlm badan.

9.
Kelewatan menimang cahaya mata – wanita yg lambat mengandung dan
melahirkan anak mempunyai risiko yg lebih tinggi.

10.
Merokok.
 11. Genetik.
Simptom
cyst:

1.
Mengalami kesakitan pada bahagian pelvis, ketika melakukan hubungan
kelamin dan sakit ketika haid (/).

2.
Mengalami masalah membuang air kecil atau besar (…).
 3. Perut membesar dan terasa ada ketumbuhan di perut/kembung perut tak terkawal (/).

4.
Rasa kenyang atau perut penuh (/).

5.
Rasa mahu terkencing sepanjang masa (/).

6.
Sakit di belakang atau paha (…).

7.
Payudara menjadi lembut (…).

8.
Pening dan muntah (/).

9.
Period/haid tak teratur (/).

(/)
utk simptom yg sy alami dan (…) utk simptom yg sy tak ingat atau
tak perasan saya alami.
Konklusinya, sentiasa alert dengan anugerah kesihatan yang diberikan kepada kita and never take it for granted. Jangan ambil remeh dengan perubahan atau kesakitan yang tubuh kita alami especially perempuan (sebab perkongsian saya ini fokus pada wanita).
Diri sendiri dan suami terutamanya, serta kaum keluarga perlu alert dengan apa-apa perubahan yang berlaku dan cepat-cepat rujuk pada pakar.

Mengandung 3 bulan.
Latest update: Baru jumpa doctor untuk follow up case ni, doktor terkejut sebab Alhamdulillah saya dah mengandung 3 bulan. Tapi, bukan salah saya la doktor sebab doktor tak bagi amaran kena jarakkan dulu waktu ke apa. Meanwhile suami saya dah nak baby hahaha.
However, Alhamdulillah doktor kata bayi dalam keadaan yang sihat dan tempat cyst pun masih dalam keadaan baik. So, doakan moga-moga kandungan ini insya-Allah sentiasa dlm keadaan yang baik dan bayi akan dilahirkan kelak dlm keadaan sempurna dan baik-baik saja.
Itu saja perkongsian sy, moga ada manfaat dan peringatan untuk semua especially kaum suami dan wanita.
“Mencari yang sempurna itu mustahil, namun bagi menyempurnakan insan lain itu adalah sebahagian dari anugerah Tuhan buat kita, manusia”
Lots of love,
Ummu Syahirah Derahman.
Sumber : Ummu Syahirah Derahman

Mama
Siti Pesan
Alhamdulillah semua urusan Ummu dipermudahkan. Alhamdulillah juga sekarang Ummu dah mengandung walaupun pada mulanya seakan tak punya harapan. Alhamdulillah atas kuasa doa pasti ada keajaiban yang berlaku. Buat mama semua, Mama Siti harap mama sentiasa peka akan tanda-tanda cyst ni supaya dapat buat pencegahan dari awal. Mengamalkan pemakanan yang sihat juga perlu ye!


Dijemput Ilahi Ketika Bersalin, Permintaan Terakhir Arwah Undang Sebak

Allahu..besarnya dugaan keluarga ini. Si ibu telah dijemput ilahi akibat komplikasi ketika melahirkan zuriat yang ke-empat. Meskipun si ibu tak dapat diselamatkan tapi bayi perempuan di dalam kandungannya berjaya dilahirkan. Hmm tak dapat Mama Siti bayangkan perasaan keluarga ini terutamanya si suami dengan ujian sehebat ini.
 Di facebook, seorang photographer telah berkongsi gambar keluarga ini tanpa arwah disisi yang mengundang sebak.

“Mommy
ada kat syurga”

Hampir
6 bulan arwah Ad’lean
Nael’da meninggal
dunia.. Akhirnya, kami tunaikan amanah arwah Elin utk buat photoshoot
anak bongsunya Eva Miranda. Perasaan hiba bila anak sekecil ni tau
mommy dia menanti dia, abg dan adik dia di syurga kelak..
 Pada 19th April kami dtg ke rmh arwah di Ipoh. Seperti biasa anak2 arwah dengan gembira menyambut kami depan pintu utk photoshoot.. Siap pegang tgn ajak masuk. Tolong angkat brg..😭😭 Aku tak tau nak start mcm mana. Sebut Assalamualaikum pun dah kedengaran sebaknya disitu. Dalam hati berkali-kali aku sebut Ya Allah, aku kena kuat sbb ni amanah. Masa tu bayang suami arwah tak kelihatan lagi. Yg menyambut kami masa tu anak-anak arwah dengan baju princess masing-masing berwarna pink. Masing2 dah excited.
“BABY
EVA MIRANDA”

Kalau dulu setiap kali datang utk shoot, muka arwah yg pertama akan menyambut kami didepan pintu sambil tersenyum. Tp hari ni kami dtg, rasa kosong sgt. Kosong sgt-sgt. Selalu kami sampai rmh clients mesti nk tgk baby dulu..Dirumah arwah, kami setup terus setup props dulu. Pura-pura mcm sibuk sgt. Padahal, airmata ni aku tahan dari jatuh mengalir.
 “Elin, Kak Zara tak kuat lagi nak tgk baby Ava..😢😢”
 “Kak Zara takut Kak Zara nangis ingat awak Elin…”
 Intan, salah seorang ahli keluarga datang menyapa kami.
 “Kak Zara nk tgk baby Eva”
 Aku selalunya mmg tak sabar nk tgk baby.. Tapi kali ni aku seperti mengelak. Bukan sbb tak suka. Tapi aku takut aku akan menangis. Setelah siap setup semua props, tibalah masanya aku kena siapkan baby Eva.
😭😭😭😭😭 Akhirnya mengalir juga airmata ini. Aku cepat2 mengesat airmata ni supaya Intan tak tgk. Dada berdegup kencang sgt sepanjang aku siapkan baby Eva Miranda. Beberapa minit kemudian baru kelihatan suami arwah turun dari tangga. Kelihatan wajah suami tenang sambil tersenyum. Dalam hati dia tak siapa yg tahu.

Masih
aku ingat kata-kata terakhir arwah padaku..
 “Akak tau xknp Elin ambil akak & Camora Arts compare dgn photographer lain?”
 “Selain props, pic cantik semua, pic lawa, album kualiti, layan baik, mmg Camora Arts the best!”
 “Tp plg utama issasss, akak & team Camora Arts tak sombong. Walaupun dh level2 King, shoot artis2, VVIP, org kaya raya & gol elit akak tetap layan rakyat marhaen mcm saya ni elok. X pernah double std. Itu yg buat & fam pilih Akak & Camora Arts”
 “Elin harap akak akan kekalkan kehumblean akak & team. In Sha Allah akak akan jadi king dlm industri Maternity & Newborn photography ini”
 “Dalam sakit2 pun, akak masih ingat yang lain”
 “Nanti ms akak dtg shoot baby Elin nanti, Elin belanja Akak mkn sedap2 skit. Apa yg akak & Camora Arts buat lebih drpd tu. Takat bayaran pakej tu mmg lebih dr berbaloi. Xpnh lg Elin rasa akak layan clients double standard. Sakit2 pun layan kami tip top.”

Arwah Elin
Melihat ramai sgt yg membantu menjaga anak-anak arwah, aku tahu arwah meninggalkan kenangan manis dalam setiap orang yang mengenali dirinya. Sampai satu tahap, aku merasakan arwah benar-benar bidadari syurga.
Semasa baby Eva tengah menyusu, sempat lah kami bertanya pada Intan, mcm mana saat terakhir arwah. Kata Intan, bila dia ingat balik… mmg arwah Elin mcm tau je dia nk pergi. Intan bg tau.. Kalau Intan berborak malam2 dgn arwah, Arwah selalu ingatkan org keliling dia…
 “Kalau akak tak ada, tolong jagakan anak-anak akak ye…”😢😢😢
Even Masa arwah start sakit, walaupun kebanyakkan masa arwah kat bilik. Intan bg tau dlm keadaan sakit arwah gagah buat persiapan brg2 Baby Ava selepas lahir nanti. Arwah mcm dah tau dia nak pergi dah…😢😢 Bila Baby Ava lahir, tak ada apa yg perlu dibeli. Semua dh tersedia😢😢
Alhamdulillah, Shoot berjalan dengan lancar walaupun pada ketika itu kami photoshoot dibuat ketika baby Ava Miranda berusia 5 bulan. Terima ksh utk assistant ku Zamzarina Abdullah kerana berjaya laksanakan amanah ini. Utk pengetahuan semua, kami juga merupakan photographer utk anak arwah Elin yg ketiga selain dari maternity photoshoot.
We re-create the family portrait photos they’d once taken but this time, with her beloved daughter, whom her wife never got to meet.

Al-Fatihah..
 Zara Haleena Owner & Principal Camora Arts
Sumber : Zara Haleena
Pesan Mama Siti
Mama Siti yang baca pun tak dapat nak tahan sebak, inikan pula orang lain. Kisah ini betul-betul buat kita tersedar untuk menghargai setiap insan yang ada dalam hidup kita sebab kita tak tahu bila kita akan kehilangannya. Ingatlah, mereka tak selamanya bersama kita. Jika harini kita melihat senyuman dan tawa riangnya, mungkin esok dia dah tiada. ALFATIHAH


Pesanan Dr Pakar Untuk Mama Hamil Yang Ingin Berpuasa

Setibanya bulan puasa yang mulia nanti, pasti Mama semua inginkan puasa kali ini lebih baik daripada tahun-tahun sebelumnya. Tidak hairan juga buat Mama hamil mahupun sedang menyusukan bayi. Pasti Mama juga ingin melaksanakan kewajipan berpuasa sama seperti orang lain bukan? Tak kurang juga yang menyatakan enggan menggantikan puasa pada waktu lain kerana risau tiada teman berbuka. Tapi sebenarnya, boleh atau tidak Mama yang sedang hamil berpuasa? Ikuti nasihat dan pesanan Dr Muhammad Izzat untuk kekalkan kesihatan Mama hamil yang ingin berpuasa.
Maka, tidak hairanlah, meskipun sedang hamil atau menyusukan bayi, dalam masa yang sama ibu-ibu tetap ingin melaksanakan kewajipan berpuasa.
Rukhsah untuk Mama Hamil ketika Ramadan
Justeru, pelbagai alasan diberikan sekalipun mereka diberikan rukhsah (keringanan), diperboleh meninggalkan puasa sekiranya keadaan tidak mengizinkan. Menurut mazhab Syafie, wanita hamil dan menyusui bayi apabila khuatir mengalami bahaya maka mereka wajib berbuka, tidak perlu berpuasa. Dan dalam keadaan ini mereka hendaklah menggantikan (Qada’) puasanya kelak.
Rata-rata alasan yang diberikan ibu-ibu, mereka berupaya untuk melaksanakan tuntutan berpuasa. Ada juga yang menyatakan, mereka enggan menggantikan puasa pada waktu lain, kerana tiada teman untuk berpuasa sama. Pendek kata, mereka ingin mengambil peluang berpuasa penuh tanpa adanya halangan haid jika di luar kehamilan.
Nekad Berpuasa Meskipun Badan Tidak Sihat
Namun, ada juga ibu-ibu yang berdegil untuk tetap berpuasa dan nekad untuk tidak berbuka sekalipun sudah menunjukkan gejala hipoglisemia/kekurangan gula dalam darah seperti pening, loya, gementar dan pitam atau pengsan.
Pesan Dr Muhammad Izzat, bahaya jika ibu berpuasa mula mengalami gejala kekurangan gula. Ianya boleh memudaratkan bayi dalam kandungan! Bayi dalam kandungan kita boleh terkena hipoglisemia, dan kekurangan zat-zat yang diperlukan.
Mereka menangguhkan masa untuk berbuka “Tunggulah setengah jam lagi.” Betapa besarnya berpuasa sebulan penuh bagi mereka. Hal yang demikian sepatutnya tidak berlaku kerana ibu perlu mengambil kira keadaan bayi ketika ini, apabila gejala-gejala kekurangan gula berlaku, akan menimbulkan mudarat pada bayi anda.
Ibu-ibu yang terus memaksa diri untuk berpuasa tanpa menimbangkan keadaan kehamilan itu sebenarnya sedang membahayakan janin sendiri. Malah, janin juga boleh terkena hipoglisemia, kekurangan zat gula, kalori dan zat makanan/nutrisi yang berguna untuk pertumbuhannya. Kasihanilah anak-anak yang di dalam kandungan. Segala keberkatan tidak bermakna apabila zuriat kita tidak sihat.

Pelan Pemakanan untuk Mama Hamil Berpuasa
Jika anda berpuasa, tentu sekali anda tidak boleh makan sekerap biasa, tetapi anda masih boleh makan lebih daripada dua kali di antara masa berbuka dan sahur. Hidangan makanan yang seimbang dan berkhasiat akan membantu mengekalkan berat badan dan mengelakkan masalah-masalah seperti sembelit, sakit kepala, ketakcernaan, lesu dan pedih ulu hati yang kesemuanya merupakan simptom-simptom biasa semasa hamil.
Dr Muhammad Izzat mencadangkan minuman dan makanan yang berikut untuk mama hamil ketika berbuka puasa.

Mulakan dengan tiga biji kuma dan jus – untuk menormalkan semula tahap gula dalam darah.Susu atau yogurt rendah lemak.Sup jernih.
Untuk hidangan selepas utama selepas berbuka pula:
Sepinggan salad atau ulam-ulaman sebagai pembuka selera.Protein seperti ayam, daging, ikan, kacang pis atau kekacang.Karbohidrat komples daripada nasi beras perang dan roti bijian penuh & sayur-sayuran lain.Sup sayur-sayuran – Membolehkan anda makan sayuran berbeza dan membekalkan vitamin, mineral dan serat tambahan dalam diet anda.
ELAKKAN: Hidangan berlemak tinggi untuk mencegah pertambahan berat, pengambilan makanan kurang berkhasiat dan mengalami ketidakcernaan.
Mama Harus Bersahur
Apakah saya perlu makan sahur jika saya berpuasa semasa hamil?
Bersahur sangat penting jika anda berpuasa. Ia akan mengekalkan tahap tenaga anda pada waktu siang. Jangan tinggalkan sahur kerana ia dapat membekalkan anda dengan nutrien-nutrien penting dan tenaga yang anda perlukan untuk kekal cergas pada waktu siang. Ia juga akan mengurangkan simptom-simptom kelaparan seperti sakit kepala dan mengantuk.
Ini antara hidangan yang dicadangkan oleh Dr Muhammad Izzat untuk hidangan sahur Mama:
Nasi beras perang dan roti bijian penuh dengan kari.Bijian berserat tinggi atau bran dengan susu skim rendah lemak.Buah-buahan seperti kurma dan pisang.
ELAKKAN: Minum teh semasa sahur kerana Teh boleh membuatkan anda mengalami dehidrasi.
Untuk anda yang suka minum kopi atau teh selepas berbuka, mungkin anda boleh gantikan dengan minuman yang lebih berkhasiat seperti:
Jus buah-buahan segar.Smoothie yang mengandungi susu, yogurt, ais dan buah.

Pesan Dr Muhammad Izzat lagi, Mama yang hamil berpuasa harus mengamalkan tips-tips diatas semasa makan. Selepas berbuka, anda dinasihatkan untuk rehat seketika, kemudian bangun dan berjalan-jalan, serta lakukan aktiviti-aktiviti ringan.
Elakkan makan pada lewat malam sebelum tidur, tetapi pastikan anda bangun dan makan sahur. Minum air yang cukup selepas berbuka dan sebelum bersahur untuk mengelakkan dehidrasi.
Pesan Mama Siti
Apa-apa pun, Mama harus dapatkan nasihat doktor Mama sendiri. Periksa keadaan kesihatan badan dan kandungan, sesuai atau tidak untuk berpuasa. Jika doktor sahkan keadaan Mama mengizinkan, silakan berpuasa. Jika tidak, jangan paksa diri hingga boleh memudaratkan kesihatan! Bahaya untuk diri sendiri dan kandungan Mama nanti.


Ujian Pap Smear Terbaru, Kini Tiada Lagi ‘Muncung Itik’

Kalau sebelum ramai
yang malas atau tak nak buat ujian pap smear sebab takut dengan alat
yang digunakan untuk buat ujian pap smear. Kali ni mama dah tak perlu
takut lagi sebab mama boleh buat ujian pap smear tu sendiri. Buat
sendiri? Macam mana tu?
Mama Siti akan kongsikan dengan mama pengalaman Nurzafirah Jalil menjalani ujian pap smear yang terbaru ni. Tapi sebelum tu bagi mama yang tak berapa nak pasti tentang ujian pap smear tu mama bole tengok disini  KEPENTINGAN RAWATAN PAP SMEAR UNTUK WANITA
Buat di Klinik Nur LPPKN

Kalau mama nak tahu info lebih lanjut mama boleh klik website LPPKN
Sebab Kenapa Mama
Kena Buat Ujian Pap Smear
Dapat kenalpasti ketumbuhan dari awalProsedurnya yang cepatTak menyakitkanHarganya pun murahHanya perlu dilakukan sekali dalam tempoh 2-3 tahun

Sumber :  Nurzafirah Jalil
Pesan Mama Siti
Ha.. lepasni dah tak
ada alasan untuk mengelat lagi ye mama? Prosedurnya pun dah mudah dan
tak menakutkan lagi seperti yang diperkatakan sebelum ni. Bukan apa,
Mama Siti paham perasaan mama apatah lagi yang berkaitan dengan
bahagian miss V kan. Sakit beranak pun masih terasa ngilunya. Tapi
fikirlah demi kebaikan diri sendiri juga. Kalau apa-apa terjadi pada
mama, macam mana anak dan suami kan? Fikir-fikirkanlah ye!


Hospital Baru Untuk Wanita dan Kanak-kanak Bakal Dibina di Melaka

Berita baik untuk mama yang menetap di Melaka dan berdekatan dengannya, sebuah Hospital Wanita dan Kanak-kanak (WCH) akan dibina berhampiran Hospital Melaka (HM) bertujuan untuk mengurangkan kesesakan di HM terutamanya di Wad Pediatrik serta Obstetrik dan Ginekologi.
Menurut Menteri Kesihatan, Datuk Seri Dr Dzulkefly Ahmad, kementerian telah memohon peruntukan daripada Unit Perancang Ekonomi untuk melaksanakan kerja pembinaan yang akan bermula pada tahun depan. WCH ni dianggarkan bernilai RM500 juta.

Menempatkan 440 katil
WCH akan menempatkan
sebanyak 440 katil bagi mengurangkan kesesakan di Wad Pediatrik serta
Obstetrik dan Ginekologi di HM dalam 35 hingga 40 peratus.

“WCH ini akan dibina di tapak seluas 3.16 hektar iaitu bersebelahan Kolej Pengajian Kejururawatan Melaka yang terletak bersebelahan Hospital Melaka.   Datuk Seri Dr Dzulkefly Ahmad

“Kita mengharapkan WCH dapat disiapkan dalam tempoh satu atau dua tahun dan berharap ia dapat beroperasi antara 2022 atau 2023 kerana pada masa ini ‘bed occupancy rate’ di HM terutama di dua wad itu ialah 100 peratus,”   Datuk Seri Dr Dzulkefly Ahmad
Lawatan itu turut dihadiri Exco Kesihatan dan Anti Dadah Melaka Low Chee Leong, Timbalan Ketua Pengarah Kesihatan (Perubatan) Kementerian Kesihatan Datuk Dr Rohaizat Yon dan Pengarah Jabatan Kesihatan Melaka Dr Rushdi Ramly.

Dijangka siap
pada 2021
“Kerja menaik taraf sistem bekalan elektrik HM yang membabitkan kos berjumlah RM29.8 juta dijangka siap sepenuhnya pada Oktober 2021.”  Datuk Seri Dr Dzulkefly Ahmad
Katanya lagi projek tersebut sudah diluluskan pada tahun 2016 dan kepentingannya adalah untuk memastikan operasi HM berjalan dengan lancar dalam usaha untuk memberi perkhidmatan yang terbaik kepada rakyat.
Pendekatan menyewa fasiliti, mesin dan peralatan perubatan di HM
“Kaedah sewa ini melibatkan peralatan atau mesin perubatan yang besar dan mahal seperti Magnetic Resonance Imaging, CT Scan, katil khas untuk wad ICU dan mesin EGC kerana kita menghadapi kekangan kewangan,”  Datuk Seri Dr Dzulkefly Ahmad
Kementerian juga menekankan kerjasama awam dan swasta dalam usaha memastikan kemudahan atau fasiliti perubatan dapat ditambah baik, katanya dengan memberi contoh, kolaborasi HM dengan hospital swasta seperti Hospital Pakar Putra dan Pantai yang mempunyai kemudahan perubatan yang lengkap termasuk tenaga pakar tentu.

Terdapat 4 buah projek di bawah RMK-11 bagi Hospital Melaka yang telah diluluskan oleh Kementerian Kesihatan Malaysia adalah:

a)
Projek Naiktaraf Bangunan Sedia Ada Jabatan Perubatan Transfusi,
Hospital Melaka;

b)
Projek Naiktaraf Jabatan Kecemasan dan Trauma serta Jabatan Pergigian
Pediatrik Hospital Melaka dengan anggaran kos RM14 juta.

c)
Projek Naiktaraf Sistem Bekalan Elektrik Hospital Melaka yang
dijangka siap pada Oktober 2021 dengan anggaran kos RM29.8 juta; dan
 d) Projek Naiktaraf Aras 2, Blok B kepada Wad Pediatrik dengan anggaran kos RM4.3 juta.
Pesan Mama Siti
Wah
bestlah mama-mama yang menetap di Melaka tu. Nanti boleh bersalin kat
hospital baru hehe. Apa pun terima kasih kepada pihak kerajaan yang
sedaya upaya memberikan yang terbaik untuk keselesaan rakyat.


Bayi Dijumpai Dalam Kotak, Ditinggalkan Di Belakang Masjid

Semakin menjadi-jadi kes buang bayi ni. Kes terbaru ni berlaku di Tasek Gelugor dimana seorang bayi perempuan yang cukup sifat ditemui dalam kotak yang ditinggalkan di belakang sebuah masjid iaitu Masjid Lama Ara Kuda.
Bayi perempuan tu telah dijumpai oleh seorang kanak-kanak lelaki yang kemudiannya memaklumkan penemuannya itu kepada orang dewasa dan terus menghubungi polis.

Dengar Jeritan
Budak
Semasa azan sedang berkumandang, Ahmad Abdullah sedang bersiap untuk menunaikan solat Zohor. Tiba-tiba dia terdengar jeritan budak lelaki yang memberitahu ada bayi dalam kotak di belakang masjid.
 “Saya terkejut apabila melihat bayi perempuan comel yang dibalut kain batik dalam kotak itu dan terus membawanya ke dalam masjid kerana ketika itu hujan lebat serta angin kencang.
 “Mujur bayi itu ditemui, jika tidak saya tak tahu apa nasib menimpanya kerana ketika itu hujan lebat serta angin kencang,”   Ahmad Abdullah, 59
Bayi perempuan itu dijumpai dalam keadaan dibalut kain batik dan sedang enak dibuai mimpi sedangkan cuaca pada ketika itu hujan lebat dan angin kencang. Allahu..mujur tak jadi apa-apa pada bayi ni. Tali pusatnya yang masih belum tertanggal, bayi itu dipercayai baru berusia seminggu.
“Pemeriksaan di kawasan masjid mendapati ia tidak dilengkapi kamera litar tertutup (CCTV) dan bayi 2.8 kilogram itu dibawa ambulans ke Hospital Seberang Jaya untuk rawatan lanjut.
 “Bayi itu ditemui penduduk pada jam 1:20 tengah hari semalam dalam keadaan sihat dan tidak mengalami sebarang kecederaan.”     Ketua Polis Daerah Seberang Perai Utara, Asisten Komisioner Noorzainy Mohd Noor

Warga Emas Bersubahat Dengan Anak Perempuan
Wanita berusia 63 tahun, dikatakan ibu kepada anak perempuan yang membuang bayi itu didapati bersubahat dengan anak perempuannya. Kini dia ditahan di Kulim, Kedah pada 12.30 malam tadi, manakala anak perempuannya berusia 28 tahun masih dirawat di hospital. Perbuatan anak beranak ni dikesan selepas anak kepada wanita warga emas itu yang juga janda beranak satu mendapatkan rawatan di klinik swasta kerana uri masih melekat dalam perut, kira-kira 3 petang semalam.
“Doktor yang merawat mangsa di klinik itu merujuk kes berkenaan ke hospital kerajaan dan kita berjaya mengesan wanita terbabit.
 “Ibu wanita terbabit yang melihat kes buang bayi yang dilakukan anaknya tular di media sosial dan mendapat liputan meluas media akhirnya menyerah diri di Balai Polis Kulim Hi-Tech,”
Menurutnya lagi, siasatan awal mendapati dua beranak itu pada mulanya nak tinggalkan bayi itu di pusat jagaan, namun mereka bertukar fikiran dan meninggalkannya di belakang masjid tersebut.
 “Pemeriksaan mendapati bayi itu dilahirkan pada 3.30 pagi dan kita masih belum menahan ibunya kerana dia masih dirawat di hospital.
 “Setakat ini, siasatan lanjut masih dijalankan dan polis akan menahan ibu bayi itu dalam masa terdekat,”
Pesan Mama Siti
Apa yang Mama Siti
pelik dengan manusia zaman sekarang ni, tak ada ke walau segelumit
perasaan kasihan atau sayang pada bayi tu sampai sanggup tinggalkan
bayi tu di belakang masjid? Allahu..Mama Siti tak boleh terima betul
kes-kes buang bayi ni. Si kecil yang tak berdosa menjadi mangsa.
Orang lain bersusah payah nak dapatkan anak, tapi manusia begini
boleh buang macam tu je. Semoga pesalah ini dihukum atas apa yang dia
lakukan.


Penjelasan Mufti Tentang Qadha & Kiraan Fidyah Untuk Ibu Tidak Dapat Berpuasa Kerana Bersalin

Umat Islam bakal menyambut kedatangan bulan Ramadan dalam masa beberapa hari sahaja lagi. Untuk Mama-mama yang bakal bersalin, atau menyusu, anda pasti ragu-ragu mengenai status puasa anda di bulan Ramadan.
Bersalin akan menyebabkan Mama mengalami nifas, yang menghalang Mama daripada menunaikan ibadah seperti solat dan juga berpuasa untuk satu jangka masa yang agak lama. Begitu juga buat Mama yang masih menyusukan bayi. Ketika sibuk menguruskan bayi dan keluarga, ibu menyusu pasti rasa letih dan terbeban untuk mengggantikan puasa yang ditinggalkan.

Jadi, apa yang harus Mama lakukan apabila berada dalam keadaan tersebut? Ikuti nasihat dan penjelasan daripada Mufti Wilayah Persekutuan di bawah.
SOALAN: Assalamualaikum ustaz. Saya ingin menanyakan satu soalan. Bulan puasa tahun lepas saya dalam pantang bersalin. Jadinya sebulan puasa saya tidak berpuasa. Sekarang pun masih menyusukan anak. Usia anak 11 bulan. Saya ingin bertanya, perlukah saya:
Qada’ puasa sahaja atauQada’ puasa dan bayar fidyah atauTidak perlu puasa tetapi bayar fidyah sahaja
Saya masih menyusukan anak sekarang. Yang mana satu yang perlu saya ikut nya sebab banyak sangat mazhab yang saya dengar. Saya tidak tahu mana yang patut ikot.
JAWAPAN:
Waalaikumussalam wbt,
Alhamdulillah, segala puji bagi Allah SWT, selawat dan salam kepada Junjungan Besar, Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.
Berpantang & Hukum Nifas
Pertama sekali kita perlu jelas tentang maksud ‘pantang’ secara adat dan syariat. Dalam adat Melayu pantang selepas bersalin memiliki beberapa tempoh yang masyhur antaranya 44 hari dan 100 hari. Manakala menurut syariat, berpantang ini boleh dikaitkan dengan hukum keluarnya darah nifas. Hukum nifas, adalah seperti hukum haid pada perkara-perkara yang haram dilakukan yakni solat, puasa, membaca mushab al-Quran, menyentuh dan membawanya, menetap di dalam masjid, bertawaf dan berjima’, bermesraan suami dan isteri di antara pusat dan lutut. Tempoh kebiasaan nifas adalah 40 hari, manakala maksimumnya pula adalah 60 hari.
Menurut Imam al-Syarbini al-Khatib (w.977H) di dalam al-Iqna’ (ms.143-144), orang perempuan yang bernifas haram menunaikan ibadah puasa Ramadhan. Jika dia berpuasa juga maka puasanya tidak sah dan wajib diqadha. Ini berbeza dengan solat fardu yang tidak perlu diganti. Perkara ini berdasarkan hadis Muslim riwayat Aisyah R.Anha bahawa kaum wanita diperintahkan  untuk mengqadhakan puasa Ramadhan yang ditinggal akibat haid – dan juga nifas – tetapi tidak bagi solat fardu.
Hukum Qadha Puasa Bulan Ramadan
Pada asalnya hukum wanita yang menangguh qadha puasanya sehingga masuk ke Ramadhan tahun seterusnya adalah haram dan wajib ke atasnya untuk qadha puasa dan membayar satu mud (secupak makanan ruji seperti beras dalam zakat fitrah) bagi setiap puasa yang ditinggalkan dan tidak sempat diganti sebelum tiba Ramadhan bagi tahun yang baru. Namun begitu pengecualian diberikan jika penangguhan itu bersebabkan uzur syarie. Rujuk al-Iqna` (ms. 352).
Berkata Syeikh Muhammad al-Zuhaili di dalam al-Muʿtamad (2/200) : “Jika seseorang wanita itu melewatkan qadha’ puasanya kerana uzur seperti berterusan sakit, menyusukan anak, hamil dan musafir, sehingga masuk ke Ramdhan yang baru, maka tidak wajib fidyah kerana kelewatan ini dan wajib qadha’ sahaja.”
Justeru, dalam kes puan yang bertanya:
Puan hendaklah menggantikan puasa yang ditinggalkan semasa nifas dahulu.Jika puan melewatkan puasa sehingga masuk ke Ramadhan yang baharu, maka hendaklah puan ganti puasa, dan membayar fidyah bagi setiap hari puasa yang ditinggalkan.Jika puan meninggalkan ganti puasa atas sebab keuzuran seperti masih menyusu anak, lalu masuk ke Ramadhan yang baharu, maka puan tidak perlu membayar fidyah tetapi tetap perlu menggantikan puasa.
Semoga Allah Taala mengurniakan kekuatan dan ilmu dalam beramal. Wallahua’lam.
Secara ringkasnya:
WAJIB qadha puasa sebelum Ramadan seterusnya.HARAM menangguh qadha puasa sehingga Ramadhan seterusnya.WAJIB qadha + bayar Fidyah bagi setiap puasa yang ditinggalkan dan tak sempat diganti.Tidak wajib fidyah, tetapi WAJIB qadha puasa sekiranya terpaksa melewatkan qadha’ puasa kerana sakit berterusan, menyusukan anak, hamil, dan musafir.

Sumber: Rayuan Ramadhan Ikram

Cara Kiraan Fidyah
Berdasarkan Majlis Agama Islam Wilayah Persekutuan (MAIWP), berikut merupakan cara kiraan fidyah yang betul. Diingatkan, kadar bayaran fidyah berbeza, mengikut harga yang ditetapkan oleh sesuatu tempat. Pengiraan kadar fidyah berdasarkan kadar harga beras (makanan asasi penduduk). Beras fidyah tersebut akan diagihkan kepada fakir miskin.
FIDYAH = (Hari yang ditinggalkan) X (Tahun gandaan) X (1 Cupak)
#KONSEP GANDAAN BAGI PENENTUAN BAYARAN FIDYAH
Contoh:
Jika seseorang meninggalkan puasa selama 3 hari dan tidak menggantikan puasanya sehingga 3 kali bulan Ramadhan, maka kadar fidyahnya ialah:
RM 4.00 (1 cupak) X 3 hari X 3 tahun = RM 36.00.
Nasihat Mama Siti
Mama Siti pun tak sabar menanti Ramadan! Suasana Ramadan tu tenang, dan lain sangat. Untuk Mama yang tengah hamil, bersalin mahupun masih menyusukan anak, tak salah jika anda tidak berpuasa. Tapi, jangan lupa qadha sebelum Ramadan yang seterusnya ya! Sebagai umat Islam, kita WAJIB QADHA puasa yang ditinggalkan secara sengaja mahupun tidak. Inshaallah lebih diberkati dan dilimpahkan rezekiNya. Selamat berpuasa Mama semua!


Ibu Kandung Tergamak Tanam Bayi Perempuan Selepas Bersalin

Semalam, mayat bayi perempuan cukup sifat telah ditemui di sebuah kampung di Lunas, Kulim. Mayat bayi malang tersebut dipercayai ditanam sejurus dilahirkan.
Menurut Timbalan Ketua Jabatan Siasatan Jenayah Kedah, Superintendan Zailani Mohd Yusof, penemuan mayat bayi perempuan tersebut susulan kehadiran seorang gadis yang berusia 19 tahun di Hospital Bukit Mertajam, Pulau Pinang. Gadis tersebut dikatakan ingin menerima rawatan kerana sakit perut.
Berdasarkan laporan Berita Harian, pegawai perubatan yang merawat suspek mendapati gadis tersebut baru sahaja bersalin, sebelum melaporkan kejadian kepada pihak polis, jam 5:50 petang.
Anak Luar Nikah Bersama Teman Lelaki
“Polis dari Balai Polis Bukit Mertajam, Pulau Pinang kemudian hadir di hospital dan melakukan soal siasat dan gadis tersebut mengaku mengandung anak luar nikah hasil hubungan dengan teman lelaki berusia 19 tahun. Superintendan Zailani Mohd Yusof
Bayi Perempuan Sudah Tidak Bernyawa
“Dia turut mengaku bersalin pada jam 1.45 pagi semalam di asrama kilang tempat kerjanya di Seberang Perai, bagaimanapun ketika dilahirkan bayi itu dipercayai sudah tidak bernyawa sebelum dia menghubungi teman lelakinya bagi meminta bantuan,”  Superintendan Zailani Mohd Yusof
Ujar Superintendan Zailani lagi, pasangan tersebut kemudiannya membawa mayat bayi itu dengan menaiki motosikal ke Kampung Limau Manis di Kulim, sebelum menanamnya sedalam 0.3 meter.

“Susulan pengakuan itu, polis mengenal pasti suspek lelaki sebelum menahannya yang kemudian menunjukkan lokasi mayat ditanam. Proses menggali mencari mayat dijalankan Bahagian Forensik Jabatan Siasatan Jenayah Ibu Pejabat Polis Kontinjen Pulau Pinang,”  Superintendan Zailani Mohd Yusof
Gadis berkenaan kini masih menerima rawatan di hospital terbabit sementara teman lelakinya ditahan bagi membantu siasatan mengikut Seksyen 318 Kanun Keseksaan kerana menyembunyikan kelahiran.
“Siasatan mendapati mereka berdua berasal dari Sik dengan lelaki terbabit tidak bekerja dan mayat akan dibawa ke hospital untuk dibedah siasat,”
Pesan Mama Siti
Apa yang Mama Siti boleh cakap dekat sini, jauhilah maksiat. Bila dah jadi macam ni, haa baru nak terngadah. Takut, bersalah, sedih, semua ada. Taktau nak buat apa. Tak pasal-pasal nyawa tak bersalah yang jadi mangsa. Mama Siti harap kedua-dua suspek ambil iktibar daripada kejadian ini.


Apa Ibu Bapa Harus Tahu Mengenai Semakan SAPS?

Kementerian Pendidikan Malaysia telah memperkenalkan Sistem Analisis Peperiksaan Sekolah (SAPS) pada tahun 2011. Semakan SAPS Ibu Bapa memudahkan ibu bapa menyemak keputusan peperiksaan anak-anak – ujian, pertengahan tahun, peperiksaan percubaan dan peperiksaan akhir tahun. Keputusan UPSR, PT3 dan SPM tak boleh ye Mama.
Jika zaman kita sekolah dulu, hari perjumpaan Ibu Bapa & Guru atau Hari Mengambil ‘Report Card’ merupakan hari yang paling kita risau. Yelah, masa ini lah ibu bapa kita akan diberitahu segala keputusan peperiksaan terkini, masalah, perangai dan komen daripada cikgu kelas. Kini, kita pula sebagai ibu bapa, lebih mudah untuk sentiasa up-to-date dengan keputusan peperiksaan anak-anak kita.

Hari yang paling gementar untuk murid-murid: perjumpaan ibu bapa dan guru. Gambar sekadar hiasan.
Berikut adalah langkah-langkah UTAMA untuk semakan SAPS ibu bapa:
Untuk masuk ke dalam sistem semakan SAPS;
Klik link SAPS NKRA untuk terus ke portal semakan. Sekiranya terpapar ‘The site’s security certificate’ Mama klik sahaja ‘proceed’ dan tunggu sebentar. Kemudian portal rasmi akan terpapar.Masukkan nombor kad pengenalan atau sijil lahir anak anda (tanpa tanda – atau jarak).Pilih Negeri, Daerah, & Nama Sekolah anak.Klik Semak.
Sumber: Kementerian Pendidikan Malaysia
Setelah berjaya masuk ke dalam sistem SAPS;
Pilih tahun peperiksaan yang ingin disemak.Pilih jenis peperiksaan yang Mama ingin semak – ujian 1, ujian 2, peperiksaan pertengahan tahun dan sebagainya.SELESAI – Akan terpapar markah peperiksaan!
Untuk pengetahuan ibu bapa, gred permarkahan terkini sekolah rendah dan sekolah menengah adalah seperti di bawah:

GRED PERMARKAHAN SEKOLAH RENDAH (DARJAH 1-6)
80-100 Gred A Cemerlang65-79 Gred B Baik50-64 Gred C Memuaskan40-49 Gred D  Mencapai Tahap Minimum0-39 Gred E Belum Mencapai Tahap MinimumTH Tidak Hadir
GRED PERMARKAHAN SEKOLAH MENENGAH RENDAH (TINGKATAN 1-3)
85-100 Gred A Cemerlang70-84 Gred B Kepujian60-69 Gred C Baik50-59 Gred D  Memuaskan40-49 Gred E Mencapai Tahap Minimum0-39 Gred F Belum Mencapai Tahap MinimumTH Tidak Hadir
GRED PERMARKAHAN SEKOLAH MENENGAH TINGGI (TINGKATAN 4-5)
90-100 Gred A+ Cemerlang Tertinggi80-89 Gred A Cemerlang Tinggi70-79 Gred A- Cemerlang65-69 Gred B+ Kepujian Tertinggi60-64 Gred B Kepujian Tinggi55-59 Gred C+ Kepujian Atas50-54 Gred C Kepujian45-49 Gred D Lulus Atas40-44 Gred E Lulus0-39 Gred G GagalTH Tidak Hadir
Mudah bukan? Sebelum Mama semak keputusan peperiksaan anak Mama, anda hanya perlu tahu tarikh semakan keputusan peperiksaan daripada pihak sekolah. Boleh tanya pihak sekolah, guru atau anak Mama sendiri. Cuma kalau tanya anak tu, mungkin susah sikit la anak-anak nak beritahu keputusan peperiksaan dah keluarkan 😉
Tepek Bedak Sejuk Je Dah Cantik! Banyak Rupanya Kebaikan Amalan Nenek Moyang Ni
Jangan Cium Bayi Orang Suka Hati! Akibat Herpes, Bayi Ini Dijangkiti Ruam Yang Mengancam Nyawa
Stres & Pemakanan: Si Kecil Pun Boleh Stres Akibat Pilihan Makanan Mak Ayah Tau!
12 Jenis Pam Susu Yang Trendy Tapi Masih Mesra Poket Dengan Mak-mak Zaman Sekarang
Tiga Papa Kongsikan Pengalaman & Pandangan “Breastfeeding Journey” Isteri Mereka


Akibat Pembuli Jalan Raya, Si Kecil Terpelanting Jatuh Ke Bawah Flyover

Berat mata memandang, berat lagi bahu yang memikul. Berita ni betul-betul buatkan hati ini rasa bercampur baur. Sedih, hiba, marah, semua ada. Bayangkan anak kecil yang tak berdosa ini terpelanting keluar dan jatuh ke bawah flyover. MasyaAllah! Ini semua berpunca dari sikap pemandu kereta mewah yang memandu dengan bahaya sehingga mengakibatkan kemalangan yang membabitkan sebuah keluarga. Yang paling kejam, dia telah lari meninggalkan keluarga itu dalam keadaan cedera!
Dimanakah sikap bertimbang rasa si pembuli jalan raya ni hingga anak yang tak bersalah, yang baru nak kenal dunia menjadi mangsa disebabkan sikapnya yang pentingkan diri sendiri.

Mengikut laporan daripada pihak polis, kereta perodua Kenari yang dipandu bapa mangsa, Mohamad Nirzaudy Haiqal hilang kawalan selepas dirempuh dengan sebuah kereta Mercedes dari arah belakang. Pelanggaran itu menyebabkan kereta terbabit melanggar pembahagi jalan, sebelum berpusing sejauh 30 meter dan terbalik di tengah jalan. Allahu.
Suami koma, isteri bertarung nyawa di ICU
Kerana kami sekeluarga tidak sanggop melihat mohamad Nirzaudy Haiqal (abg saya) bertarung nyawa di zon kritikal dan telah berhenti dugupan jantung nya beberapa saat .lalu doc tpaksa mengguna kan mesin penafasan untuk membantu beliau supaya terus bertahan. kini ditukar kan ke wat ICU (KRITICAL) sehingga kini masih koma dan tidak sedar kan diri. Dia Seolah-olah sedang berperang menentukan hidup dan mati. Begitu jga dengan akak ipar saya Wan Nur izzaty bertarung nyawa di wat ICU koma kerana pendarahan terlalu teruk. Namun kami bersyukur ke hadrat ilahi kerana akak ipar saya sudah sedar kan diri hari ini. Tetapi yg membuatkan kami tidak sanggop melihat apa bila sejurus beliau sedar kan diri .
‘Didi’ (sisuami) dimana?. Kemudian ‘Loya’ (anak sulung nya) Dimana? Dan ‘inara’ (anak kedua) dimana?
Terus membukak telapak tangan kiri dan cuba menyampai kan sesuatu melalui tangan kiri seperti surat lalu tangan kanan seperti pen untuk menulis ‘Didi’ (sisuami) dimana?. Kemudian ‘Loya’ (anak sulung nya) Dimana? Dan ‘inara’ (anak kedua) dimana?Kami sekeluarga terus tunduk lalu berdiam kan diri sambil air mata tidak mampu berenti membasahi pipi. YaAllah sungguh berat dugaan yg kaw terima kak.

Loya selamat menjalani pembedahan, Inara meninggal di tempat kejadian
Loya Al-hamdulillah selamat menjalani pembedahan tengah hari tadi. Akibat kaki nya yg dihempap kereta. Inara!!! Tunggu pak ude dekat syurga ye sayang. . Pak ude tak kan lupa kan senyuman anak syurga. Belum sempat naufal na bermain lari2 dengan awak. Awak dah tinggal kan kami semua😭. Inara meninggal ditempat kejadian akibat pendarahan dikepala kerana terpelanting dari kereta hingga ke bawah flyover . Sungguh menyayat hati kami sekeluarga. Kami menyayangi arwah bagai kan menatang minyak yg penuh. Bukan kata jentik. Malah nyamok yg cuba menggigit arwah pun kami cuba mengambil bukan tepuk sepaya arwah tidak terkejut ataw sakit. Apatah lagi melihat arwah terpelanting keluar kereta!!! . Sungguh kejam!!

LIHAT LAH PEMBUNUH INARA. Kerana mengguna kan kenderaan import. Rasa hebat . Rasa gagah. memecut laju tanpa menghirau kan pengguna jalan raya yg lain. Hingga melibat kan KEMATIAN anak kecil yg tidak bersalah dan tidah tahu apa2. SUNGGUH KEJAM. Anda melihat kereta abg saya yg di langga. Abg saya memandu sekitar 80kmh.
Berapa laju SIPEMBUNUH ini memandu lalu merempuh kereta abg saya?
Sehingga arwah terpelanting dari dalam kereta lalu jatuh ke pembahagi jalan sebelah ( bawah flyover)?. Hanya Allah yg tahu perasaan kami sekeluarga. Allahu .

Dan dalam masa yg sama. Saya dan keluarga ingin ucapkan ribuan trima kasih kepada hero dan heroin yg telah membantu menganbil arwah inara ditengah jalan lalu hantar ke HSA mengguna kan kenderaan sendiri. Dan yg telah menyelamat kan loya dari tersepit dihempap kereta. Hanya Allah dapat membalas budi dan jasa baik hero dan heroin loya dan arwah inara. Semoga ada sejuta kebaikan untuk kalian amin. Semoga abg saya cepat sedar dan sihat seperti sedia kala. Begitu juga dengan akak ipar saya. Amin ya robbal alamin. Loya cepat sihat ya. Nanti boleh main gelongsor dengan naufal dekat rumah pak ude. Jom ramai sedekah kan Al-fatihah untuk anak syurga inara.
SEMOGA PEMBUNUH ARWAH DAPAT HUKUMAN SETIMPAL DENGAN PERBUATAN . SUPAYA TIADA LAGI MANGSA JALAN RAYA LAIN TERBUNUH!!
Sumber : Mohamad Nirzuannudin Anuar
Pesan Mama Siti
Kadang-kadang bila kita dah berhati-hati memandu kereta tapi masih ada lagi manusia yang pentingkan diri. Sudahnya si kecil yang tak berdosa yang menjadi mangsa kerakusan pembuli jalan raya ni. Apakah yang si pembuli ni fikir sewaktu memecut laju kereta waktu tu? Dah buat kesalahan lepastu nak lari pula. Haih. Mama Siti harap manusia begini akan dapat balasan yang setimpal dengan apa yang dah dia lakukan. Semoga keluarga mangsa tabah menghadapi ujian ini. Salam takziah buat keluarga mangsa.


20 Tanda-tanda Awal Kehamilan Bakal Mama Harus Tahu

Setiap pasangan yang berumah tangga pasti tak sabar menantikan kehadiran cahaya mata. Yelah, zuriat kita, anugerah yang tiada nilainya. Tak kisahlah anda baru berkahwin, merancang, atau masih menantikan kehadiran cahaya mata pertama, di bawah KelabMama kumpulkan 20 tanda awal kehamilan yang anda harus tahu. Setiap kehamilan itu berbeza, dan dibawah merupakan tanda-tanda yang normal berlaku pada bakal ibu.
Tanda Awal Kehamilan untuk Bakal Ibu
1 Haid Tidak Teratur
Lewat datang bulan merupakan antara tanda-tanda awal kehamilan yang paling ketara. Jika kitaran haid anda stabil dan tidak pernah lewat, mungkin bakal Mama akan perasan. Bagi mereka yang kitaran haidnya berterabur, tanda ini mungkin tidak sesuai bagi anda. Tetapi, bakal Mama boleh membuat anggaran bilangan maksimum anda lambat datang bulan dan bandingkan dengan bulan yang terbaru.
Mereka yang hamil akan berhenti mengalami haid sehingga selepas bersalin, dan usia kandungan anda akan dikira berdasarkan tarikh akhir anda datang bulan.

2 Cepat lesu
Penat, lesu, dan letih yang melampau tidak mengira masa juga merupakan antara tanda-tanda awal kehamilan. Sebaik sahaja benih disenyawakan, Mama akan mula berasa lesu. Hal ini kerana, badan anda sedang melalui proses pembentukan janin di dalam rahim.
Anda juga akan cepat lesu kerana peningkatan paras hormon progesterone dan penghasilan darah merah dalam badan.

3 Perubahan pada Payudara
Payudara ibu mengandung akan mengalami perubahan sebagai persediaan untuk menyusukan bayi yang bakal lahir. Payudara anda akan menjadi sangat sensitif, sakit, atau ngilu apabila disentuh. Normal untuk payudara ibu mengandung menjadi bengkak, berdenyut-denyut, lebih penuh dan berat. Hal ini kerana proses air susu sedang berlaku. Aerola berdekatan puting juga akan menjadi semakin gelap.

4 Nafsu Makan Berkurang

Haa, ini lagi satu tanda awal mengandung. Selalunya, di awal kehamilan, bakal ibu akan mengalami dua keadaan – semakin berselera atau langsung tidak ada selera untuk makan! Sesetengah bakal ibu akan mengalami alahan semasa hamil yang menyebabkan mereka muntah-muntah, dan kemudiannya hilang selera makan.

5 Kerap Kencing
Sekiranya anda mula kerap ke tandas, anda juga mungkin sedang hamil! Sebaik sahaja benih disenyawakan, janin anda semakin membesar dan menekan pundi kencing. Semakin besar kandungan, semakin keraplah anda berulang-alik ke tandas kerana tekanan dibahagian pundi kencing anda semakin kuat.

6 Badan Berasa Panas
Ibu hamil akan mengalami perubahan suhu badan. Suhu badan ibu hamil akan meningkat, dan menyebabkan anda berasa panas. Hal ini adalah disebabkan oleh peningkatan aliran darah dalam badan dan perubahan hormon yang mendadak. Sebab tu ibu hamil akan selalu rasa panas, lalu terpaksa mandi dengan lebih kerap dan memilih bilik yang berhawa dingin.

7 Mood Swing
Yang ni, Papa pun kena take note! Perubahan emosi yang mendadak juga menunjukkan tanda anda sedang hamil. Emosi ibu mengandung akan menjadi tidak terkawal. Kejap gembira, bahagia, kejap sedih, sampai menangis pun ada. Marah secara tiba-tiba pun boleh tau! Beritahu suami bahawa perubahan emosi berlaku kerana pergolakan hormon yang berlaku dalam badan bakal ibu. Bukannya mengada-ngada atau sengaja dibuat-buat tau!

8 Sakit Kepala
Hormon estrogen dan progesteron menyebabkan sakit kepala pada awal kehamilan.
Sakit kepala diawal kehamilan adalah disebabkan oleh hormon estrogen dan progesteron yang dihasilkan dalam badan. Ibu hamil juga akan mudah mendapat sakit kepala disebabkan tahap gula dan darah anda. Jika anda sering rasa sakit kepala dan teruk, segera dapatkan rawatan pakar!

9 Perut Kram

Anda ada rasa kejang-kejang atau sakit sikit tak dibahagian abdomen? Kalau ada rasa kejang tu, ianya merupakan tanda biasa di awal kehamilan. Hal ini kerana proses penempelan sedang berlaku di dalam rahim yang kadang-kala menyebabkan kekejangan.

10 Perubahan Pada Bentuk Badan
Ini merupakan perubahan fizikal yang menunjukkan anda sedang hamil. Postur bentuk tubuh badan bakal ibu akan berubah, berbeza dengan keadaan ketika anda tidak hamil.
Anda boleh rasakan perut dan bahagian punggung seperti membesar, serta perubahan di bahagian payudara seakan membengkak, atau sensitif.

11 Sembelit
Sembeli merupakan salah masalah yang biasa bagi wanita hamil. Di awal kehamilan, anda akan mula mengalami kembung perut yang kerap atau sembelit. Jangan lupa untuk minum banyak air kosong dan mengambil sayuran hijau!

12 Pendarahan Sedikit atau Spotting
Spotting tidak memenuhi pantiliner yang digunakan.
Spotting tak sama seperti datang haid biasa ye bakal ibu! Ramai wanita yang terlepas tanda ini kerana menyangkakan ia adalah haid. Spotting sebenarnya merupakan tompokan darah sedikit sahaja yang keluar. Biasanya, ia tidak terlalu banyak hingga memenuhi pantiliner kita. Spotting berlaku kerana telur cuba untuk melekat pada lapisan rahim kita, yang juga dipanggil pendarahan ringan.

13 Hidung Tersumbat & Selesema
Ketika hamil, tubuh badan anda akan mengalami perubahan pada sistem imun badan. Ibu hamil akan kerap demam, selesema dan hidung tersumbat.

14 Deria Bau Lebih Sensitif
Ibu mengandung mempunyai tahap deria yang lebih sensitif. Anda akan sensitif kepada bau dan rasa, terutamanya di awal kehamilan. Tiba-tiba sahaja anda akan berasa loya atau bau yang kurang menyenangkan pada bau masakan, keadaan sekeliling, dan juga suami sendiri! Deria rasa anda yang sensitif pula boleh membuatkan anda loya apabila merasa sesuatu makanan.

15 Perubahan Warna Pada Faraj
Eh, bagaimana perubahan warna pada faraj? Ketika mengandung, faraj anda akan kelihatan ‘lebih gelap’ berbanding biasa kerana peningkatan aliran darah di kawasan pelvis wanita.

16 Keputihan
Selain tompokan darah, keputihan juga merupakan tannda-tanda awal kehamilan. Anda tidak perlu risau jika keputihan yang keluar berwarna putih, tidak berbau dan anda tidak merasa gatal.

17 Morning Sickness

Sangat normal dan biasa kita dengar ibu mengandung mengalami morning sickness atau loya-loya, terutamanya pada waktu pagi. Namun, tak semua ibu hamil akan mengalami alahan ini. Morning sickness berlaku kerana paras hormon estrogen yang meningkat di dalam tubuh badan anda. Anda sememangnya sangat bertuah kalau tak mengalami sebarang alahan sepanjang tempoh kehamilan!

18 Kerap Pening atau Pengsan
Wanita hamil akan mudah pening kepala, dan juga pengsan. Hal ini adalah disebabkan perubahan yang berlaku pada badan anda. Mungkin anda terlalu penat dengan proses perubahan tersebut hingga membuatkan anda pengsan.

19 Mengidam
Mengidam atau orang tua-tua kata, anak dalam kandungan yang teringin nak makan, bukan si ibu. Sebenarnya, ibu mengandung sering mengidam juga kerana perubahan hormon yang mendadak. Kecelaruan hormon yang berlaku dalam badan akan mengeluar isyarat dalam bentuk keinginan terhadap sesuatu makanan. Normal tau kalau ibu mengandung mengidam!

20 Anak Semakin Manja
Tanda yang ke-20 ini khusus untuk Mama yang sudah mempunyai anak. Sekiranya Mama sudah mempunyai anak, anak Mama itu akan menjadi sangat manja. Ianya seolah-olah anak Mama mempunyai deria dan rasa bahawa dia akan mendapat adik dalam masa terdekat.


Kerana Sering Tertidur Dengan Botol Susu,18 Batang Gigi Dicabut

Akibat selalu membiarkan anak tertidur dengan botol susu, seorang kanak-kanak di Thailand berusia 4 tahun hilang 18 dari 20 batang giginya pada 9 April lalu. Kisah ini telah dikongsi oleh seorang doktor pergigian di Klinik Smile Station, Phuket yang bernama Sathian Ken Suravisankul.
 “Dia hanya boleh menggunakan dua batang gigi yang terletak di kedua-dua belah rahangnya buat masa ini.
 “Saya terfikir, macam mana dia nak makan,”  Sathian Ken Suravisankul

BERPUNCA DARI TERTIDUR DENGAN BOTOL SUSU
Punca gigi kanak-kanak itu rosak adalah disebabkan tabiatnya yang selalu tertidur dengan botol susu di mulut dan tak memberus gigi selepas minum susu. Tabiatnya sejak kecil itu telah membuatkan giginya rosak dan mulai membusuk.
 “Jika sayangkan anak, beruslah gigi mereka setiap hari,” Sathian Ken Suravisankul
Dia turut menasihatkan golongan ibubapa supaya menitikberatkan penjagaan gigi anak dan mendidik anak-anak untuk memberus gigi setiap hari. INI MAMA PERLU LAKUKAN APABILA SI KECIL TUMBUH GIGI

CARA MUDAH UNTUK ELAK GIGI ANAK ROSAK
 #Berus atau lap gigi selepas minum susu
Mama kena pastikan lepas anak minum susu tu, giginya diberus atau dilap dengan kain basah untuk bersihkan gigi.
 #Elak makanan manis waktu malam
Budak-budak dan makanan manis tak dapat nak dielakkan tapi mama boleh elakkan gigi anak mama rosak dengan tak memberi anak makan gula-gula atau coklat pada waktu malam.
 #Beruskan gigi anak 6 tahun kebawah
Bagi anak yang berusia 6 tahun kebawah, mama atau papa kena beruskan gigi mereka. Sebab diusia begitu anak-anak masih tak tahu sama ada mereka berus dengan betul atau tak. Jika mama atau papa sendiri yang beruskan lebih mudah untuk monitor kebersihan gigi anak.
 #Check gigi setiap 6 bulan
Jangan lupa bawa anak untuk pemeriksaan gigi setiap 6 bulan untuk pastikan gigi anak sentiasa bersih dan terjaga.
 #Ajar anak minum susu guna cawan
Bila anak mama dah berusia 2 tahun, ajarlah mereka minum susu guna cawan untuk elak anak terus gunakan botol susu.
Sumber : The Reporter
Pesan Mama Siti
Penjagaan gigi anak ni sebenarnya bermula sejak bayi lagi terutamanya bila dah tumbuh gigi. Seeloknya bersihkan gigi anak 2x sehari. Kalau kita dah biasa mulakan dari awal dengan rutin membersihkan gigi boleh mengelakkan masalah gigi pada masa akan datang. Gigi sihat, si manja ceria, mama pun senang hati. Tak gitu?


Ibu Tergamak Tendang Anak Perempuan 3 Tahun Kerana Duit

Baru-baru ini viral satu rakaman video seorang ibu menendang anak perempuannya yang baru berusia tiga tahun. Kejadian yang berlaku di Hangzhou, China itu dikatakan berlaku selepas anak perempuannya mengadu keletihan serta tidak dapat memberi gaya yang dikehendaki si ibu.
Menurut laporan DailyMail UK, anak comel berkenaan yang dikenali sebagai Niu Niu, merupakan model kanak-kanak kepada sebuah jenama pakaian tempatan. Mangsa sedang menjalankan sesi fotografi bersama ibu bapanya pada hari kejadian.
Dalam rakaman video selama 10 saat itu, ibu mangsa dilihat menendang dibahagian punggung mangsa dengan kuat.

Ibu Minta Maaf
Ibu mangsa telah meminta maaf sejurus video klip itu tular di laman media sosial. Sumber juga melaporkan, video tersebut telah ditonton sebanyak lebih 360 juta tontonan di laman sosial Weibo di China, dan kebanyakan netizen telah menyelar perbuatan si ibu.
“Saya tidak berniat untuk mencederakan atau mendera dia, saya memohon maaf di atas kejadian ini serta tindakan saya yang telah menimbulkan rasa kurang senang orang ramai. Saya mahu menegaskan, anak saya menerima penjagaan dan kasih sayang yang secukupnya dari saya. Terima kasih,” ibu kepada Niu Niu.
Mangsa Terlalu Overworked
Salah seorang pengurus pusat pakaian kanak-kanak yang pernah bekerja dengan Niu Niu memberitahu, kanak-kanak tersebut sebenarnya sangat ‘overworked’. Ibu mangsa telah menerima banyak panggilan daripada pelbagai klien untuk Niu Niu memperagakan pakaian mereka, disamping menambah sumber pendapatan keluarga itu.
Segala Pendapatan Niu Niu digunakan Oleh Ibu Bapa

Di China, kanak-kanak yang berpengalaman menjadi model boleh menerima pendapatan antara 80-150 yuan untuk setiap pakaian yang diperagakan. Undang-undang pengiklanan di China melarang mana-mana syarikat mempergunakan kanak-kanak di bawah usia 10 tahun sebagai model. Sumber juga melaporkan, segala pendapatan yang diperolehi oleh Niu Niu sebelum ini dipercayai telah digunakan oleh ibu bapanya.
Pesan Mama Siti
Mama Siti rasa ramai je Mama semua yang suka sangat gayakan anak-anak bukan? Meh sini Mama Siti nak nasihat sikit. Sekiranya Mama yang mempunyai anak-anak yang dikenali orang ramai aka sudah mempunyai ‘sumber pendapatan’ sejak mereka kecil lagi, JANGAN sesekali paksa anak-anak anda! Anak-anak masih kecil. Biarlah mereka buat apa yang mereka suka. Ini tak, baru umur 3-4 tahun, anak dah ‘sibuk’ dengan sesi fotografi itu ini, majlis itu ini. Tak salah, cuma kenalah berpada-pada. Kesian si kecil Mama tu nanti. Boleh memberi kesan pada mental mereka tau!


Hidung Berdarah? Ini Cara Hentikan Pendarahan

Anak mama pernah alami hidung berdarah secara tiba-tiba? Sebagai mama, pasti situasi tu akan jadi situasi paling mencemaskan, maklumlah darah tiba-tiba keluar dari hidung anak. Dah keluar tu banyak pula dan tak ada tanda-tanda nak berhenti. Lagila buat kita takut.
Apalagi kita pun suruh si manja ke bilik air, cuba hentikan darah dengan memicit batang hidung, bersihkan dengan air, sumbat dengan tisu atau kain lembut kemudian suruh anak berbaring. Kita pun lega, “Alhamdulillah, dah berhenti pendarahan!”. Lega memang lega, tapi mama tahu tak cara mama tu salah sebenarnya?

Hidung berdarah berlaku apabila cairan merah seperti hingus berdarah iaitu darah mengalir keluar menerusi hidung tanpa disangka-sangka sama ada di hidung sebelah kiri atau kanan hidung.
Sebaliknya, mama kena suruh anak bertenang, duduk, bernafas melalui mulut dan seterusnya picit bahagian lembut hidung iaitu tulang rawan hidung dengan ibu jari dan jari telunjuk. Bawa bertenang sekalipun, langkah ni perlu dilakukan segera bagi menghalang darah terus keluar dari hidung.
Pendarahan hidung merupakan perkara biasa yang berlaku terutama di kalangan kanak-kanak. Tapi, mama tetap tak boleh pandang ringan dengan masalah ni kerana ia juga boleh jadi satu petanda kepada penyakit lain.
Punca Kanak-Kanak Hidung Berdarah
Hidung berdarah boleh disebabkan berlakunya pendarahan hidung akibat luka pada lapisan dalam hidung. Walaupun saiznya kecil, hidung kita ni ada banyak salur darah halus yang berbaris di bahagian atas lubang hidung. Permukaan dalaman hidung dilapisi membran mukosa (lapisan lembap yang menggalas struktur berongga seperti saluran pernafasan) supaya kulit sentiasa lembap.
Jangan cuba-cuba masukkan apa-apa objek ataupun cecair ke dalam hidung.
Membran mukosa ini mempunyai banyak salur darah yang sensitif dan mudah luka. Kehadiran salur darah ini bertujuan membantu memanas dan melembapkan udara yang disedut ketika bernafas. Oleh sebab salur darah ini hampir dengan kulit dalam lubang hidung, ini menyebabkan ia mudah terluka walaupun menerima hentakan kecil, terutama di kalangan kanak-kanak.
Sikap kanak-kanak yang suka masukkan objek kecil ke dalam hidung juga boleh menyebabkan salur darah halus ni luka dan berdarah. Faktor lain seperti perubahan cuaca, alahan, selesema, bersin dan batuk juga menjadi punca hidung si manja berdarah.
Jenis Hidung Berdarah
1. Pendarahan Hidung Anterior
Pendarahan bermula pada bahagian septum iaitu dinding yang memisahkan dua lubang pada hidung. Septum mempunyai banyak salur darah yang mudah luka. Bila kita hembus nafas terlalu kuat atau terkena objek tajam seperti hujung kuku, darah akan mengalir keluar melalui satu daripada lubang hidung.
Pendarahan hidung anterior juga boleh disebabkan oleh cuaca terlalu panas dan kering. Bila membran hidung kering,  dinding hidung jadi retak dan menggelupas dimana ia boleh menyebabkan pendarahan berlaku.
2. Pendarahan Posterior
Pendarahan posterior pula berlaku di bahagian hidung paling dalam. Ia mengalir ke mulut dan tekak ketika pesakit berdiri atau duduk. Tapi, pendarahan posterior jarang berlaku di kalangan kanak-kanak.
Salur darah kecil kapilari di rongga pecah.
3. Pendarahan Akibat Trauma Kecil
Trauma kecil boleh berlaku apabila kanak-kanak korek hidung dengan kuku tajam dan ia terkena mukosa hidung yang radang. Ia juga boleh berlaku apabila seseorang itu bersin dengan kuat. Trauma membawa kepada luka pada lapisan membran hidung yang mempunyai banyak salur darah.
 Selain itu, jangkitan sinus, alahan atau demam selesema yang teruk menyebabkan hidung tersumbat atau terdapat apa-apa yang merengsakan hidung juga boleh mengakibatkan hidung berdarah terutamanya apabila anak menghembus hidung dengan terlalu kuat.
Kalau Anak Mama Hidung Berdarah, Hadapi Dengan Tenang!
Arahkan anak bertenang, duduk (jangan baring), dan bernafas melalui mulut dengan perlahan-lahan.
Picit bahagian lembut hidung di bawah tulang hidung dengan ibu jari dan jari telunjuk. Picit sekurang-kurangnya lima hingga 10 minit atau sehingga pendarahan berhenti. Jika hidung masih berdarah terus picit lagi sehingga 10 minit.
Mama juga boleh letakkan pek sejuk atau ketulan ais di atas tulang hidung. Arahkan anak untuk ludah atau keluarkan darah dari mulut dengan perlahan (lembut). Lepaskan picitan selepas 10 minit dan tengok sama ada pendarahan sudah berhenti.
Ibu bapa perlu bertenang dan jangan kalut kerana ia menyebabkan lebih tekanan kepada anak sekali gus menyukarkan proses untuk menghentikan pendarahan.
Bagaimana Nak Elakkan Pendarahan Hidung Yang Berulang?
Pastikan kuku anak sentiasa pendek untuk elakkan kecederaan semasa mengorek hidung.
Kekalkan kelembapan bahagian dalam hidung anak mama dengan semburan atau gel ‘saline nasal’.
Pasang aircond dalam bilik tidur jika udara di rumah kering
Pakai peralatan perlindungan semasa melakukan aktiviti yang boleh menyebabkan kecederaan hidung.
Jangan tekap ais di bahagian kepala (ia boleh menyebabkan pening kepala)
Elakkan menyumbat hidung dengan kapas kerana ia boleh mencederakan lagi bahagian hidung berdarah
Elakkan pengambilan makanan yang dipercayai memiliki unsur panas dan sejuk kepada badan
Rawatan kecemasan perlu dilakukan segera untuk menghentikan pendarahan dan cari puncanya. Mama dan papa kena ingat yang kita tak boleh pandang ringan isu ni sebab ia mungkin berkait dengan penyakit serius dan berbahaya. Kalau anak mama ada masalah hidung berdarah, segera jumpa doktor untuk ketahui sebab pendarahan.
Sumber: Polis Diraja Malaysia
BACA JUGA PETUA HILANGKAN SELESEMA BAYI
Pesanan Mama Siti:
Satu lagi, jangan sesekali cuba-cuba masukkan air ke dalam hidung kononnya nak cuci dan hentikan pendarahan. Sebenarnya, tindakan ini langsung tak membantu.  Semoga informasi yang mama Siti kongsikan ni dapat bermanfaat dan dapat bantu mama dalam menghadapi masalah hidung berdarah ni.


Kanser Usus Merupakan Kanser Kedua Tertinggi Bagi Kaum Lelaki

Barah atau kanser usus merupakan kanser kedua tertinggi di kalangan kaum lelaki di Malaysia. Kanser usus, jika dirawat pada peringkat awal, boleh meningkatkan kadar kemandirian hidup selama 5 tahun kepada 90% untuk tahap pertama.
Buat pengetahuan anda semua, kanser usus adalah satu-satunya kanser yang mempunyai peluang untuk pulih meskipun berada pada tahap ke-4 dengan menjalani rawatan yang disarankan. Bahasa mudahnya, kanser usus ni kanser yang serang usus besar (kolon, recktum dan anus).

Kanser ini menyerang kolon atau usus dan rektum iaitu bahagian usus besar yang membantu mencernakan makanan dan membuang bahan kumuh.
Apa Itu Usus Besar?
Usus besar ni bermula dari bahagian kanan dinamakan ‘caecum’ sehingga ke rektum. Fungsi usus besar adalah untuk menyerap air supaya najis yang terbentuk tak berair. Sebab tu lah, manusia boleh hidup sempurna walaupun tak ada usus besar.
Tapi, manusia tak boleh hidup tanpa  usus kecil sebab ia berfungsi untuk serap air, vitamin dan zat makanan. Jadi, kalau tak ada usus besar pun, usus kecil boleh ambil alih tugas tersebut.
Gejala Barah Usus
Berak berdarah – darah bercampur dengan najis, kadangkala najis bewarna hitam macam kopi. Ini merupakan antara tanda-tanda awal barah usus.
Perubahan tabiat membuang air besar seperti sembelit – tabiat buang air besar bagi setiap individu adalah berbeza. Kalau dulu, hari-hari anda pergi ke tandas untuk buang air besar, barah usus boleh menyebabkan tabiat ini berkurangan kepada setiap 3 atau 4 hari sekali.
Kanser usus menyebabkan perubahan tabiat usus, termasuklah cirit-birit, sembelit atau perubahan pada kekerapan membuang air besar dalam tempoh 4 minggu.
Cirit-birit – tanda anda menghidap barah usus sebelah kiri.
Sembelit diselangi dengan cirit – usus yang hampir tersumbat akan menyebabkan najis keras tak dapat melalui usus besar. Pesakit biasanya akan mengalami gejala sembelit pada ketika itu. Najis yang tersumbat ini mempunyai banyak bakteria dan akan ‘membusuk’ di dalam usus, menyebabkan air kembali diserap ke dalam usus.
Bila air diserap ke dalam usus, najis menjadi lembik dan berair. Ia menyebabkan pesakit mengalami gejala cirit. Cirit yang dialami lebih daripada l5 kali sehinggakan sesetengah pesakit mengadu tak dapat mengawal simptom cirit ini. Kitaran sembelit dan cirit akan berulang.
Tak berak & kentut serta muntah – berlaku apabila usus sudah tersumbat seratus peratus.
Hilang selera makan & turun berat badan –  pesakit menjadi kurus serta hilang selera makan dalam jangka waktu yang singkat.
Sakit perut – sakit pada bahagian abdomen bergantung kepada kedudukan barah usus.
Ketumbuhan kanser biasanya bermula dari dalam lapisan usus besar, bersaiz kecil dan ia boleh membesar sebelum merebak ke bahagian tubuh yang lain.
Sukar buang air besar – pesakit merasakan seperti nak buang air besar, tapi bila ke tandas, tak ada najis yang keluar. Sebab apa? Sebab kanser tu terletak pada bahagian rektum.
Bila ketumbuhan dah mula memenuhi rektum, ia akan beri mesej yang salah kepada badan seolah-olah rektum sudah dipenuhi najis. Padahal tak ada najis dalam rektum, yang memenuhinya adalah sel-sel kanser saja.
Rawatan Kanser Usus
Biasanya kanser usus dirawat melalui pembedahan. Pembedahan yang dilakukan selalunya akan memotong bahagian usus yang berpenyakit dan menyambungkan semula usus yang telah dipotong atau bahagian usus akan dibawa keluar ke otot perut dan kulit sebagai beg najis (stoma).
Tapi, tak semua bahagian kanser usus memerlukan stoma seumur hidup. Hanya kanser usus yang terletak di pangkal rectum iaitu berdekatan dengan injap (otot) yang mengawal kentut dan pembuangan air besar memerlukan stoma seumur hidup.
Pada peringkat awal doktor boleh merawat dan menyembuhkan penyakit itu dengan lebih berkesan malah sesetengah kes tak memerlukan rawatan kemoterapi atau radioterapi, pesakit boleh sembuh dengan pembedahan.

Kebanyakan stoma yang dipasang untuk rawatan pembedahan kanser usus adalah bersifat sementara, tapi ianya bergantung kepada tahap kanser dan status kesihatan pesakit.
Takut nak jalani pembedahan? Buat apa nak takut. Zaman dah moden, teknologi pun dah banyak berkembang. Rawatan pembedahan kanser usus sekarang boleh dibuat secara ‘laparoscopic’ atau ’key-hole’ surgery (pembedahan lubang kunci). Luka pembedahan kecil dan proses pemulihan pesakit pun lebih pantas.
Tapi selepas menjalani pembedahan, sesetengah pesakit kadang-kadang memerlukan rawatan susulan seperti kimoterapi dan radioterapi. Ini juga bergantung kepada tahap kanser semasa dikesan dan status kesihatan pesakit.
Sumber:   Dr. Khoo Yoong Khean via mmgazette
BACA JUGA KANSER SERVIKS PALING BANYAK MENYERANG WANITA. MAMA SUDAH LAKUKAN UJIAN PAP SMEAR SELEPAS BERSALIN?
Pesan Mama Siti:
Buat para suami yang ada ciri-ciri calon kanser usus, segeralah berjumpa doktor untuk jalani pemeriksaan kesihatan. Terutama yang disahkan obes,bawak-bawak lah mengucap. Jangan lupa amalkan gaya hidup sihat, jaga berat badan dan amalkan diet rendah lemak dan tinggi serat.


Kanak-kanak Sindrom Down Maut Dipukul Teman Lelaki Ibu Hanya Kerana Bercakap

Anak-anak kita merupakan anugerah yang sangat istimewa. Lebih-lebih lagi kalau dia telah ditakdirkan lahir dalam keadaan yang istimewa seperti, Sindrom Down. Walau bagaimanapun, tak semua mudah untuk menerima dan memahami keadaan serta kelakukan anak-anak yang istimewa ini.
Pada 27 Mac yang lalu, seorang anak kecil yang berumur empat (4) tahun, telah dipukul hingga meninggal dunia oleh teman lelaki ibunya! Apa yang lebih menyayatkan hati, mangsa merupakan anak Sindrom Down dan dipukul kejam hanya kerana ingin cuba bercakap! Allahu…

Berdasarkan laporan DailyStar.co.uk, suspek, Adam Hughes yang baru berusia 24 tahun, dikatakan sedang menjaga anak-anak teman wanitanya sebelum kejadian tersebut berlaku. Pegawai polis melaporkan, mangsa, Kylie Willis, yang cedera parah di kepala tidak segera dibawa ke hospital. Sebaliknya, mangsa telah dibiarkan tidur dengan kecederaan yang teruk setelah dipukul.

“Hughes menyerang Willis dan kemudian membawanya ke tempat tidur,”
 Polis San Bernardino County
Bibir & Jari Berubah Menjadi Biru
Hanya setelah beberapa jam kemudian Hughes mendapati mangsa tidak bergerak mahupun respon, dan bibir serta jari mangsa berubah menjadi biru.
Suspek yang ketakutan terus menghubungi teman wanitanya, Corrine Blake, yang juga ibu kepada mangsa. Pada jam 8 malam hari yang sama, si ibu terus menghubungi pasukan paramedik dan kanak-kanak malang tersebut segera dibawa ke hospital berdekatan.
Melihatkan keadaan anak berkenaan, suspek dan ibu mangsa terus ditahan kerana disyaki mencederakan anak-anak terebut.
Kanak-kanak tersebut koma, dan telah diberi rawatan rapi oleh pakar. Namun mangsa meninggal dunia dua hari kemudian akibat kecederaan parah yang dialaminya. Suspek kini telah didakwa kerana membunuh.
Suspek & Ibu Mangsa Kini Ditahan
Aduan jenayah menunjukkan suspek, Hughes,

“…telah melakukan kesalahan menjaga seorang kanak-kanak dibawah umur 8 tahun, menyerang dan menyeksa mangsa hingga menyebabkan mangsa koma kerana kecederaan otak dan lumpuh kekal.”

Dalam masa yang sama, Blake, ibu kepada mangsa juga telah didakwa kerana dengan sengaja menyebabkan dan membenarkan mangsa didera.
Ujar Mama Siti
Sedih dan luluh hati Mama Siti baca kejadian macam ini. Apa salah anak tu sampai tergamak memukul dan mendera. Mama, anak-anak istimewa ini anak syurga. Mama Siti faham tak mudah untuk menjaga anak-anak istimewa. Tapi, Mama harus ingat, anak-anak istimewa merupakan kurniaan Allah SWT untuk ibu bapa yang istimewa. Walau apa pun yang berlaku, Mama harus sentiasa kuat dan bersabar. Inshaallah, dalam setiap ujian dan dugaan, ada hikmah yang dijanjikan <3


Bayi 9 Bulan Meninggal Dunia Selepas Makan Epal Lenyek di Baling, Kedah

Semalam, seorang bayi berusia sembilan bulan telah dilaporkan meninggal dunia selepas diberi makan buah epal lenyek oleh pengasuhnya. Kejadian berkenaan berlaku di sebuah taska di Taman Mesra, Kupang, Baling, Kedah. Bayi malang berkenaan dikatakan meninggal dunia ketika dalam perjalanan ke Hospital Baling setelah dia dikatakan tidak sedarkan diri selepas makan buah epal lenyek.
Makan Epal Lenyek Sebelum Tidak Sedarkan Diri
Menurut laporan Harian Metro, dalam kejadian jam 9.15 pagi itu, mangsa, Muhammad Fawwaz Mohd Fadlan berada di ruang dapur taska terbabit, dan diberi makan buah epal lenyek oleh pengasuh. Mangsa juga dikatakan telah menangis dengan kuat kerana ingin mengikut penyelia pengasuh sebelum dia tiba-tiba tidak sedarkan diri.

Ketua Polis Daerah Baling, Superintendan Sharifuddin Yusof berkata, melihatkan keadaan mangsa yang tidak sedarkan diri, penyelia terbabit terus membawa mangsa ke Klinik Kupang. Ketika itu mangsa dilaporkan masih bernyawa sebelum dirujuk ke Hospital Baling.
Tiada Kesan Luka atau Lebam
“Bagaimanapun sebaik tiba di hospital mangsa disahkan meninggal dunia dan pemeriksaan tiada kesan luka atau lebam di badan. Mayat mangsa dihantar ke Hospital Sultanah Bahiyah (HSB) Alor Setar untuk bedah siasat.” Ketua Polis Daerah Baling, Superintendan Sharifuddin Yusof
Sementara itu, ibu mangsa, Puan Munirah Abd Rahman, 38 berkata, anak bongsunya ketika kejadian sedang makan bersama seorang lagi bayi.

Sumber: Harian Metro
Buah Epal Sudah Dilumatkan
“Epal itu sudah dipotong kecil dan dilumatkan. Tapi anak mungkin tertelan ketika mengunyah menyebabkannya tercekik. Selain arwah, saya difahamkan ada seorang lagi bayi yang disuapkan makanan sama. Saya rasa anak pengasuh itu sendiri yang sebaya anak. Puan Munirah Abd Rahman
Pengasuh Cuba Menyelamatkan Mangsa
“Secara tiba-tiba, anak menangis dan keadaannya terus menjadi lemah. Pengasuh itu menyangka anak tercekik dan sedaya upaya mengorek isi epal berkenaan. Namun, dia tidak terjumpa apa-apa, tetapi keadaan Muhammad Fawwaz terus lemah sehingga tidak sedarkan diri.” Puan Munirah Abd Rahman
Ujar Puan Munirah yang redha dengan ketentuan takdir,

“Pihak pengurusan taska kemudian segera menghantar Muhammad Fawwaz ke berdekatan dan dirujuk ke Hospital Baling sebelum disahkan sudah tiada,” Puan Munirah Abd Rahman
Apa kata Mama Siti?
Innalillahiwaainnaillahirajiun…takziah Mama Siti ucapkan pada keluarga mangsa. Pesan Mama Siti, jangan sesekali tinggalkan bayi atau anak kecil Mama ketika beri mereka makan. Pastikan makanan dalam mulut habis ditelan sebelum Mama beri suapan yang seterusnya. Beri perhatian pada si kecil dan jangan hilang fokus semasa waktu makan mereka.


Ketahui Risiko Keputihan Berlebihan Ketika Hamil Yang Mama Perlu Tahu!

Keputihan ketika hamil sebenarnya adalah salah satu masalah yang normal. Menurut sumber, disebabkan peningkatan tahap produksi hormon estrogen serta peredaran darah, wanita hamil mungkin akan mengalami keputihan berlebihan secara kerap.
Sungguhpun begitu, penting untuk wanita mengetahui cara penjagaan yang optimum dan apakah tanda-tanda yang tidak normal semasa mengalami keputihan ketika hamil. Ini kerana, keputihan amat berkait rapat dengan jangkitan kulat yang menjejaskan kesihatan.
Apa Punca Keputihan Berlebihan?
Lelehan keputihan yang berlebihan semasa hamil adalah sesuatu yang normal selagi ianya berwarna putih. Namun ianya bertukar menjadi abnormal sekiranya lelehan bertukar warna menjadi kekuningan atau kehijauan.
Lelehan berlebihan ini disebabkan oleh perubahan hormon estrogen yang membantu aliran darah ke bahagian pelvik dan merangsang selaput lendir iaitu leukorrhea atau keputihan semasa hamil. Leakorrhea berfungsi untuk melindungi saluran kelahiran daripada terkena jangkitan dan mengekalkan keseimbangan flora bakteria baik di dalam faraj.
Jika lelehan faraj sudah berwarna kuning kehijauan, berbau kuat dan disertai dengan gatal di bahagian luar faraj, ini bermaksud anda sedang mengalami jangkitan faraj.

Hampir semua wanita mengalami lelehan faraj yang lebih daripada biasa semasa kehamilan.
Perbezaan Keputihan Normal & Keputihan Yang Tak Normal
Jenis keputihan yang normal adalah berwarna putih susu dan tidak berbau. Sungguhpun begitu, pastikan anda menggantikan panty liner atau seluar dalam dengan kerap agar ianya tak menjadi sumber jangkitan yis atau bakteria.
Jangkitan pada bahagian faraj agak biasa berlaku semasa hamil. Seringkali, keputihan yang tidak normal akan diiringi dengan beberapa simptom tidak sihat. Berikut adalah cara membezakan kedua-duanya:
Sifat Keputihan Normal
Lendir yang cair dan tidak melekat Berwarna putih atau krim Tiada bauKeluar sedikit saja Berlaku semasa subur dan sebelum haid Tidak gatal Tidak memerlukan rawatan
 Sifat Keputihan Penyakit
Lelehan vagina yang disebabkan oleh jangkitan menyebabkan risiko kelahiran pramatang serta air ketuban pecah lebih awal daripada sepatutnya.
Lendir yang kental dan melekatBerwarna kuning atau kelabu atau hijau Berbau busuk Keluar dalam jumlah yang banyakApabila berlaku jangkitan pada bahagian faraj Gatal dan faraj kelihatan kemerahan dan mengalami radang Perlu rawatan yang segera
Risiko Keputihan  Berlebihan Yang Ramai Ibu Bapa Tak Tahu
1- Sawan
 Keputihan yang disebabkan oleh kulat Candida Albican boleh meningkatkan risiko epilepsi atau sawan terhadap bayi.
2- Gangguan Pernafasan Kepada Bayi
 Jangkitan keputihan yang disebabkan oleh kuman HPV boleh menyebabkan gangguan pernafasan dan pencernaan bayi sehingga boleh mengakibatkan kematian bayi.
3- Kelahiran Pramatang
 Keputihan yang disebabkan oleh Chlamydia boleh menyebabkan kelahiran pramatang kerana menyebabkan selaput ketuban pecah sebelum cukup bulan.
4- Jangkitan Mata
Keputihan yang berpunca oleh Neisserea Gornorrnoeae boleh menyebabkan jangkitan pada mata bayi sehingga boleh mengakibatkan mata bayi buta.
Cara Mengatasi Keputihan Berlebihan Ketika Hamil
Sentiasa pastikan bahagian faraj dalam keadaan bersih dan kering.
Sama ada mama hamil atau tidak, seseorang wanita perlu menumpukan perhatian khusus terhadap penjagaan alat sulit agar sentiasa bersih dan bebas jangkitan. Antara perkara yang perlu dipraktikkan sekiranya anda mengalami keputihan adalah:
Basuh kemaluan dari depan ke belakang setelah membuang air kecil dan bukan sebaliknya. Tindakan ini adalah untuk mencegah penyebaran bakteria dari anus ke vagina.Segera ganti pakaian dan seluar dalam setelah selesai bersenam atau membuat aktiviti yang mengeluarkan peluh.Gunakan seluar dan seluar dalam daripada bahan kapas yang dapat menyerap peluh. Elakkan menggunakan seluar dalam yang diperbuat daripada nilon. Jangan pakai seluar dan seluar dalam yang ketat.
Sumber: thezuriat, mommavogue & ayachalo
BACA JUGA KEPUTIHAN BERLEBIHAN MEMBUNUH SPERMA. SUKAR UNTUK HAMIL?
Pesan Mama Siti:
Jika lelehan vagina disebabkan jangkitan, risiko kelahiran pramatang serta air ketuban pecah lebih awal daripada sepatutnya. Sebab tu lah, mama kena sentiasa dapatkan nasihat perubatan di fasiliti kesihatan sekiranya mendapati lelehan vagina yang tak normal. Jangkitan biasanya boleh dirawat oleh doktor dengan pemberian ubatan.


Kanak-kanak Lelaki Dikhuatiri Lemas di Jeli, Kelantan

Semalam, seorang kanak-kanak lelaki yang berusia enam tahun telah hilang dan dikhuatiri lemas. Mangsa dikatakan telah keluar bermain bersama rakan-rakannya dan tidak pulang ke rumah sehingga maghrib. Kejadian berlaku di Sungai Pergau, berhampiran lombong emas Kuala Balah, Jeli, Kelantan.
Menurut laporan Harian Metro, mangsa, Muhammad Faris Izwan Mohd Fazli, mandi sungai berkenaan pada jam 3 petang bersama dua rakannya yang juga adik beradik, berusia enam dan sembilan tahun sebelum dihanyutkan air.
Rakan-rakan Tidak Maklum Pada Ibu Bapa
Ketua Balai Bomba dan Penyelamat Jeli, Mohd Adni Ibrahim berkata, sebaik melihat mangsa dikhuatiri lemas, dua rakannya yang tinggal berdekatan rumah pulang ke rumah mereka tanpa memaklumkan apa-apa kepada ibu bapa mangsa.
“Selepas melihat anaknya tidak pulang sehingga Maghrib, bapa kanak-kanak itu mencari di sekitar sungai dan menemui pakaian mangsa.Ketua Balai Bomba & Penyelamat Jeli, Mohd Adni Ibrahim
“Sebaik mengetahui kejadian itu, bapa mangsa menghubungi bomba untuk mencari dan menyelamat. Pihak kami menerima panggilan kecemasan pada 9.23 malam. Seramai 18 anggota termasuk pegawai ke lokasi kejadian bagi usaha mencari dan menyelamat,” Ketua Balai Bomba & Penyelamat Jeli, Mohd Adni Ibrahim

Usaha mencari  mangsa dibantu penduduk kampung.  Sumber: Harian Metro
Menurut Mohd Adni Ibrahim lagi, pencarian kanak-kanak terbabit turut dibantu penduduk kampung, namun masih belum ditemui. Operasi pencarian telah dihentikan pada jam 1.20 pagi semalam dan bersambung pada jam 8 pagi hari ini.
Komen Mama Siti
Mama Siti doakan urusan pencarian dipermudahkan dan harap ahli keluarga mangsa tabah serta kuat menghadapi dugaan ini. Mama Siti juga nak nasihatkan ibu bapa yang lain agar sentiasa ingatkan anak-anak untuk berhati-hati. Pesan dekat anak-anak, beriadah, bermain dan bergaul bersama rakan-rakan itu bagus, tapi jangan terlalu seronok ya :)


Pengasuh Mencekik Sambil Baring Atas Bayi 11 Bulan Hingga Maut

Bukanlah sesuatu yang luar biasa, salah, mahupun kejam untuk ibu bapa bekerja menghantar anak-anak ke rumah pengasuh. Saya rasa, tak ada seorang ibu bapa pun yang rasa gembira biarkan anak berada di bawah jagaan orang lain, terutamanya anak-anak yang masih kecil. Sedih, gusar, takut, semua ada. Tambahan pula dengan pelbagai kejadian yang melibatkan pengasuh sejak tahun lalu.
Terbaru, seorang pengasuh telah didakwa mencekik bayi dengan berbaring di atasnya hingga maut, di sebuah pusat asuhan di Taiwan. Dalam sebuah rakaman CCTV, pengasuh yang bernama Liao dilihat berbaring di atas seorang bayi lelaki di pusat jagaan We Care Baby di Neihu, Taiwan.

Sumber: DailyMail
Suspek Mendakwa Hanya Mahu Tidurkan Bayi
Dalam rakaman tersebut, Liao yang berumur 40 tahun telah berbaring dan menekan bayi lelaki yang berusia 11 bulan. Menurut laporan DailyMail, Liao telah ditahan atas tuduhan membunuh. Namun, pengasuh yang kejam tersebut menegaskan bahawa dia tidak bersalah, dan mangsa sedang tidur apabila dia berhenti bergerak.
 Sumber: DailyMail
Walau bagaimanapun, jelas di pita rakaman menunjukkan mangsa kelihatan kesakitan dan terngaga apabila suspek baring di atasnya. Rakaman video tersebut kemudiannya menunjukkan Liao ‘melepaskan’ mangsa dan bermain seperti biasa dengan bayi yang berada di sebelah mangsa.
Mangsa kemudiannya ditemui dalam keadaan tidak bergerak oleh seorang pengasuh yang lain, Wu. Wu, 61, dilihat cuba untuk menggerakkan mangsa dan segera menelefon polis.
 Sumber: DailyMail
Menurut Pejabat Pendakwa Daerah Shilin Taiwan, Liao telah ditahan atas tuduhan pembunuhan dan dibebaskan dengan jaminan 30,000 Dolar Taiwan (dianggarkan bernilai RM3,972).
Suspek Tetap Dengan Alasan Sendiri
Liao bagaimanapun masih menegaskan bahawa dia hanya cuba untuk menidurkan bayi malang itu dengan memeluknya erat. Suspek juga fikir mangsa sedang tidur nyenyak apabila dia berhenti bergerak selepas itu. Allahu, sudah terang lagi bersuluh kamu mencekik bayi malang tersebut!
Mangsa dilaporkan tidak sedarkan diri pada jam 2.10p.m dan disahkan meninggal pada pukul 3.30 petang di Tri-Service General Hospital. Mangsa juga dikatakan tidak menunjukkan sebarang tanda-tanda yang dia masih hidup ketika dalam perjalanan ke hospital.
Pasukan Paramedik sedang cuba untuk menyelamatkan mangsa. Sumber: DailyMail
Siasatan masih diteruskan dan satu bedah siasat akan dijalankan ke atas bayi berkenaan.
Komen Mama Siti
Mama Siti sendiri tak faham dengan para pengasuh yang kejam macam ni. Cik pengasuh, sekiranya kamu dah berniat untuk mengasuh, menjaga anak-anak orang lain, jagalah amanah itu dengan baik. Mungkin dengan mengasuh ni juga merupakan sumber untuk menampung hidupan harian kamu bukan? Sama juga dengan ibu bapa kepada anak-anak asuhan kamu. Mereka terpaksa hantar anak-anak mereka untuk dijaga orang lain kerana mereka juga perlu bekerja, sama seperti kamu. Marah, geram macam mana pun, cuba bayangkan kalau itu terjadi dekat ahli keluarga sendiri. Menyesal ke menyesal?
Takziah juga Mama Siti ucapkan pada keluarga mangsa. Mama Siti harap hal ini tidak berlaku pada anak-anak Mama yang lain. Sama-sama kita doakan kesejahteraan bersama.


Sentuhan Pertama Kali Setelah 5 Bulan Koma Selepas Melahirkan Anak

Masih ingatkah mama 5 bulan yang lepas, kisah mama ini jadi viral bila dia disahkan koma selepas melahirkan anak akibat komplikasi? Kini, setelah 5 bulan terlantar, akhirnya dia dapat menatap dan pegang anaknya buat pertama kali. Mama Siti pasti perasaan Nur Fadilla atau lebih dikenali sebagai Mokla ni tak dapat nak diungkapkan dengan kata-kata. Kita yang melihat pun pasti terkesan.
Bagi yang tak tahu kisah Mokla ni, dia mengalami komplikasi ketika melahirkan anak pertamanya. Sewaktu menjalani pembedahan ceaser pada 18 November tahun lepas, jantung Mokla dikatakan tiba-tiba berhenti. Menurut kakaknya, Nur Hasirah, Mokla hanya terlewat ‘due date’ enam hari dari tarikh asal jangkaan bersalin. Bila dah 3 hari doktor ‘induce’ tapi masih tiada tanda-tanda Mokla akan bersalin normal.

 ”Dia masuk hospital 14/11.. due dia enam hari sebelum tu.. bila overdue, 15/11 induce untuk bayi paksa lahir.. petang 15 bukaan baru 2cm.. 16/11  induce untuk kali 2.. bukaan tetap sama.. lepas 3 hari, jam 2 pagi 18/11/18 Dr decide melakukan pembedahan.
 ”Sebelum masuk bilik bedah dia memang stabil, dia sedar. Semasa tengah operate, dr cakap  jantung dia tiba tiba berhenti. Tetapi dia tersedar semula 10 minit setelah anak dilahirkan. Dr cakap oksigen dalam kepala dia kurang menyebabkan dia koma sampai sekarang,” kata Nur Hasirah
Sentuhan pertama ibu dan anak
Pertemuan kali pertama antara Mokla dan anaknya yang menyayat hati ni memang buatkan ramai yang tak dapat tahan airmata. Yelah, buat pertama kali Mokla dapat menyentuh anaknya setelah 5 bulan koma terlantar. Hati ibu mana yang tak sedih dan sebak. Dari sentuhan dan linangan air matanya cukup membuktikan kasih sayang seorang ibu terhadap anaknya.

 ”Dia tak berdaya melakukan apa-apa, walau bercakap sepatah pun.. kami terpaksa pegang badannya untuk duduk.
 ”Pagi tadi saya letak Syahmi kat pipi, biar dia riba.. dua jam dengan Syahmi, Mokla tak berhenti menangis, sedih kerana pertama kali menyentuh anak,”   kata Nur Hasirah
Tak mampu kembali
normal

Apa yang lebih menghibakan, doktor memberitahu kakak Mokla sekiranya
Mokla sembuh sekalipun, Mokla takkan mampu kembali normal kerana dia
mengalami kecederaan pada otak. Suami Mokla turut  berkorban demi
menjaga Mokla dengan mengambil keputusan untuk berhenti kerja
sementara waktu. Semoga urusan Mokla sekeluarga dipermudahkan.

Bagi
mama yang ingin menghulurkan sumbangan boleh berbuat demikian di
akaun berikut :
Muhammad Saiful Bin Sudin (suami) – BSN : 0300941000166384
NorHasirah
Binti Che Par (kakak) –BSN : 03109-29-00021455-3
Sumber : Siakap Keli, Hasirah Nujiey
Allahu..baca kisah Mokla ni buat Mama Siti tak dapat nak tahan sebak. Kasihnya ibu memang tiada berpenghujung. Betapa berat penderitaan yang dialami Mokla sekeluarga ni. Mama Siti doa supaya urusan mereka sekeluarga dipermudahkan. Semoga Mokla terus kuat semangat untuk cepat sihat dan dapat pulang bersama anak, suami dan keluarga tercinta. Amin.


Asyalliee Tak Sangka Guna Teknik ‘Mindset’ Menjadi

Betullah kata orang. Kalau dalam mindset kita fikir perkara yang baik-baik, insyaAllah pasti perkara yang baik-baik akan datang. Macam tu jugalah bila mama nak bersalin. Jangan asyik fikir takut, sakit tapi fikirlah sebaliknya. Menurut Asyalliee, dia sendiri tak sangka guna teknik mindset menjadi. Proses melahirkan dipermudahkan, meneran selama 5 minit dan alhamdulillah selamat melahirkan baby Rose. Tahniah dari Kelabmama!
Jom kita tengok perkongsian Asyalliee tentang kelahiran keduanya Baby Rose pada 26 Mac yang lalu.

dalam pukul 4:30pm doktor datang check bukaan dah 3CM (Tak sangka teknik mindset menjadi)
berjalan keliling hospital lepastu mencangkung then buat posisi bersujud semua sambil mindset bila masuk labour room dah 8CM

Dah masuk labour room pukul 7am , doktor check bukaan dah 8CM (lagi sekali tak sangka teknik mindset menjadi)
sister bacakan surah sambil usap belakang badan
sister check 10CM then meneran la mommy selama 5minit then keluarlah Cinta hati mommy rose pada pukul 11:31am

TIPS
MUDAH BERSALIN UNTUK MAMA!
#Mindset
Mindset
kena fikir positif tentang bersalin. Niat dipermudahkan bersalin.
Jangan fikir negatif. Ketepikan atau lupakan dulu rasa sakit nak
bersalin, sakit kena jahit semua tu. Fikir yang mudah-mudah je. Bila
kita fikir mudah, insyaAllah
dipermudahkan.
#Doa
Kena
selalu berdoa dan banyak berdoa. Berdoa pada Allah supaya semuanya
dipermudahkan, supaya senang melahirkan, supaya tiada jahitan dan
sebagainya. Yang penting doa tu kena bersungguh-sungguh dan yakin
100%. Percayalah, dengan kuasa doa insyaAllah.
#Sujud
Ada
yang kata, kalau kerap sujud akan bantu kepala bayi turun bawah bagi
bayi yang songsang.

#Senaman
Mama
pun tahu senaman yang famous untuk mama mengandung ialah senaman
Kegel. Ada banyak cara tapi yang paling simple mengemut. Senaman ni
penting tau sebab kemut bantu kuatkan lagi otot lantai pelvik. Otot
ni yang bantu proses bersalin.

#Tailor
Sitting
Ha..apa
tailor sitting ni? Tukang jahit duduk ke? Haa bukan ye! Tailor
sitting ni adalah cara duduk buka tulang pelvik. Bagi yang pertama
kali buat akan rasa sakit dan ngilu pada bahagian kelengkang. Tapi
jika mama buat dengan konsisten mama pasti akan rasa lega.

Caranya : Duduk atas lantai. Lepas tu temukan kedua-dua tapak kaki dan pastikan ibu jari kaki saling lekap antara satu dengan yang satu lagi. Pastikan juga kedua-dua paha di lantai jangan terangkat. Lagi dekat tumit kaki dengan kelengkang lagi baik. Lepas tu tolak perlahan-lahan badan ke arah tapak kaki. Tahan 5 saat lepas tu kembali ke posisi badan tegak.
#Teknik
pernafasan
Prinsip pernafasan masa nak bersalin : Tarik nafas dengan hidung, hembus nafas dengan mulut seperti meniup bukan buka mulut besar seperti menganga ye mama. Jangan tahan nafas masa meneran. Proses meneran bermula bila rasa sakit kontraksi datang. Ha..masa tu lah sesuai untuk meneran. Yang penting jangan angkat punggung semasa meneran ye!
BACA LAGI : CARA UNTUK KURANGKAN SAKIT BERSALIN ANDA
Sumber : Asyalliee
Mama
Siti faham perasaan mama yang nak bersalin macam mana sebab Mama Siti
pun pernah laluinya. Macam yang Mama Siti cakap tadi, apa-apa pun
mindset kita kena positif. Fikir perkara yang baik-baik, doa yang
baik-baik, insyaAllah Allah akan beri yang baik-baik juga kepada
kita. Yang penting kita kena yakin dengan kuasa doa dan yakin dengan
Allah 100%. Okay mama? Semoga bermanfaat!


Air Daun Pandan : Rahsia Perut Kempis Lepas Bersalin

Selepas bersalin mestilah nak perut kembali kempis dan flat macam sebelum mengandung dulu kan? Nak tahu rahsia perut kempis lepas bersalin? Guna tiga bahan ni je! Tak payah dah nak sapu krim, makan ubat kempis perut dan macam-macam lagilah tapi hakikatnya masih tak kempis-kempis. TAK SUSAH PUN NAK MEREMAJAKAN DIRI KEMBALI SELEPAS BERSALIN

Resepi mudah ni dikongsi oleh pengguna facebook, Puan Azurah Ahmad. Dia sendiri mengamalkannya selepas bersalin dan ternyata ia berhasil. Hanya menggunakan tiga bahan je iaitu daun pandan, halia dan gula batu. Wah bahannya pun senang nak cari ni!
FUNGSI AIR REBUSAN DAUN PANDAN
 “Fungsi air ini boleh bantu kempiskan perut, al maklum le dah 6 bulan bersalin. Nak hilangkan perut gendut). Ikutkan elok buat 2 kali sehari.
 Tapi tak dan nak buat siang hari. Buat malam je, 2 jam sebelum tidur. Hasil dia, bedebus-debus angin sesat keluar dari badan.”

BAHAN-BAHAN :

Beberapa helai daun pandan (ikut citarasa tapi jangan le sampai 1
rimbun)

2 inci halia – diketuk

1 ketul gula batu

2 gelas air

CARA BUAT :

1) Rebus air dari 2 gelas tadi jadikan sampai dapat 1 gelas

2) Minum suam-suam lebih sedap

3) Minum 2 kali sehari pagi dan malam sebelum tidur.

4) Nanti dapur pun akan jadi wangi dengan haruman rebusan air daun
pandan tadi. Haa..

    khasiat dua dalam satu, untuk tubuh dan jadi potpourri pandan.

KHASIATNYA :
 Untuk kempiskan perut, membuang angin dalam badan dan mengurangkan lenguh badan. Menurunkan tekanan darah tinggi. Minum air rebusan daun pandan secara konsisten dapat membantu membunuh kuman dalam darah. Boleh melicinkan kulit. (Caranya, kisar daun pandan bersama sedikit air, tapis dan minum airnya bersama pisang.) Air rebusan akar daun pandan dapat mengecutkan rahim bagi wanita yang baru melahirkan anak.
BACA LAGI : ASYIKNYA MINUM JAMU! BUAT SENDIRI JAMU ANDA.
Lepas ni dah boleh lupakan dah segala pil, segala krim kempis perut tu. Cuba secara tradisional pulak dengan air rebusan daun pandan. Bagi habis keluar segala angin yang tersembunyi tu. Lepas ni bolehlah kita kempis perut sama-sama ye. Selamat mencuba!